Bɔfoi lɛ Bi ní Ahã Amɛ Okadi (Mateo 24:3-51) | Yesu Wala Shihilɛ\nBƆFOI EJWƐ BI NI AHÃ AMƐ OKADI\nGBALƐI NI BA MLI YƐ KLƐŊKLƐŊ AFI OHA LƐ MLI KƐ NO SƐƐ\nESA AKƐ WƆHIƐ AHI WƆHE NƆ\nJufɔ shwane eshɛ, ni Nisan 11 lɛ miiba naagbee. Agbɛnɛ hu lɛ, nitsumɔi babaoo ni Yesu tsu yɛ shikpɔŋ lɛ nɔ lɛ miiba naagbee. No mli lɛ, kɛ́ je tsɛre lɛ eyatsɔɔ nii yɛ sɔlemɔwe lɛ, ni kɛ́ shɛ gbɛkɛ lɛ, eyaa maŋ kroko nɔ eyawɔɔ. Akɛni mɛi lɛ nyaa enitsɔɔmɔ lɛ he hewɔ lɛ, amɛbaa “eŋɔɔ yɛ sɔlemɔwe lɛ leebi maŋkpa koni amɛbabo lɛ toi.” (Luka 21:37, 38) Amrɔ nɛɛ no eho, ni Yesu kɛ bɔfoi lɛ ateŋ mɛi ejwɛ—Petro, Andrea, Yakobo, kɛ Yohane—tara Oliv Gɔŋ lɛ nɔ.\nKaselɔi ejwɛ nɛɛ pɛ ba eŋɔɔ. Gba ni Yesu gba yɛ sɔlemɔwe lɛ he akɛ ashiŋ tɛ kome yɛ ekome nɔ lɛ ewo amɛ jwɛŋmɔ. Shi jeee no pɛ ewo amɛ jwɛŋmɔ lɛ. Yesu etsɔ hiɛ ekɛɛ amɛ akɛ: “Nyɛsaa nyɛhe nyɛtoa, ejaakɛ nɔ ŋmɛlɛtswaa ni nyɛhiɛ kãaa nɔ lɛ, gbɔmɔ Bi lɛ baaba.” (Luka 12:40) Etsɔ hiɛ ekɛ amɛ ewie “gbi” ni ji “be ni abaajie gbɔmɔ Bi lɛ kpo lɛ” hu he. (Luka 17:30) Ani nibii nɛɛ ni ewie lɛ kɛ nɔ ni ewie yɛ sɔlemɔwe lɛ he lɛ yɛ tsakpãa ko? Bɔfoi nɛɛ miitao amɛle enɛ. Amɛkɛɛ lɛ akɛ: “Kɛɛmɔ wɔ, mɛɛ be nibii nɛɛ baaba mli, ni mɛni baafee be ni oba lɛ kɛ shihilɛ gbɛjianɔtoo lɛ naagbee gbii lɛ he okadi lɛ?”—Mateo 24:3.\nEkolɛ sɔlemɔwe ni amɛnaa lɛ hiɛkpatamɔ lɛ yɔɔ amɛjwɛŋmɔŋ. Agbɛnɛ hu, amɛbi lɛ be ni abaana akɛ gbɔmɔ Bi lɛ eba. Ekolɛ amɛbaakai nɔkwɛmɔnɔ ni Yesu gba ni kɔɔ “ablade ko” ni ‘fã gbɛ koni eyaŋɔ maŋtsɛyeli hewalɛ ehã ehe ni eku esɛɛ eba’ lɛ he lɛ. (Luka 19:11, 12) Ni naagbee kwraa lɛ, amɛmiitao amɛle nɔ ni baaya nɔ yɛ “shihilɛ gbɛjianɔtoo lɛ naagbee gbii lɛ” amli.\nYɛ hetoo fitsofitso ni Yesu hã amɛ lɛ mli lɛ, ehã amɛ okadi ko ni tsɔɔ be ni Yudafoi lɛ ashihilɛ gbɛjianɔtoo ni amɛsɔlemɔwe lɛ hu fata he lɛ baaba naagbee. Shi jeee no pɛ kɛkɛ he ewie. Okadi nɛɛ baaye abua Kristofoi wɔsɛɛ koni amɛna be ni Yesu “eba” lɛ kɛ agbɛnɛ hu shihilɛ gbɛjianɔtoo ni yɔɔ shikpɔŋ lɛ nɔ lɛ naagbee gbii lɛ.\nBe ni afii lɛ hoɔ lɛ, bɔfoi lɛ na akɛ nibii ni Yesu gba lɛ miiba mli. Anɔkwa, nibii ni egba lɛ ateŋ babaoo bɔi mlibaa yɛ bɔfoi lɛ abeiaŋ. No hewɔ lɛ, Yudafoi lɛ ashihilɛ gbɛjianɔtoo lɛ kɛ amɛsɔlemɔwe lɛ hiɛkpatamɔ lɛ ni ba yɛ afii 37 sɛɛ, yɛ afi 70 Ŋ.B. lɛ, ebatiii Kristofoi ni hiɛ yɔɔ amɛhe nɔ lɛ ashi trukaa. Shi jeee nibii ni Yesu gba lɛ fɛɛ ba mli yɛ afii ni tsɔ afi 70 Ŋ.B. lɛ hiɛ lɛ, kɛ nakai afi lɛ mli. Belɛ, mɛni baahã ana akɛ eba ni eeye maŋtsɛ? Yesu hã bɔfoi lɛ le hetoo lɛ.\nYesu gba akɛ ‘amɛbaanu tai kɛ tai amaniɛbɔi ahe’ kɛ agbɛnɛ hu “jeŋmaŋ baate shi awo jeŋmaŋ.” (Mateo 24:6, 7) Ekɛɛ hu akɛ “shikpɔŋhosomɔi kpelei baaba, ni hɔji kɛ tsɛŋemɔ helai baaba yɛ heihei.” (Luka 21:11) Yesu bɔ ekaselɔi lɛ kɔkɔ akɛ: “Mɛi baamɔmɔ nyɛ ni amɛbaawa nyɛ yi.” (Luka 21:12) Amale gbalɔi baate shi ni amɛbaalaka mɛi babaoo. Mlatɔmɔ baafa, ni mɛi pii asuɔmɔ he baajɔ. Ewie hu akɛ “abaashiɛ Maŋtsɛyeli lɛ he sane kpakpa nɛɛ yɛ shikpɔŋ lɛ nɔ fɛɛ koni akɛye jeŋmaji lɛ fɛɛ odase, ni no sɛɛ lɛ naagbee lɛ baaba.”—Mateo 24:14.\nEyɛ mli akɛ Yesu gbalɛ lɛ ba mli yɛ afii ni tsɔ Yerusalem hiɛkpatamɔ lɛ hiɛ kɛ agbɛnɛ hu yɛ be ni Romabii lɛ bakpãtã Yerusalem hiɛ lɛ mli moŋ, shi ani eeenyɛ efee akɛ Yesu gbalɛ lɛ baaba mli ekoŋŋ yɛ gbɛ ni da nɔ yɛ be kroko mli? Ani oona nibii komɛi ni tsɔɔ akɛ Yesu gbalɛ ni sa kadimɔ nɛɛ miiba mli yɛ wɔbei nɛɛ amli yɛ gbɛ ni da nɔ?\nNɔ kome ni Yesu tsĩ tã ni baahã ana akɛ eba lɛ ji “nihiinii ni kɛ amaŋfɔfeemɔ baa lɛ” ni baaba. (Mateo 24:15) Yɛ afi 66 Ŋ.B. lɛ, nɛkɛ nihiinii ni kɛ amaŋfɔfeemɔ baa lɛ ba be ni Roma ‘tabilɔi lɛ babɔ nsara’ amɛwo Yerusalem he ni amɛkɛ amɛmagajamɔ okadi lɛ ma jɛmɛ lɛ. Romabii lɛ bɔ nsara amɛwo Yerusalem he ni amɛbɔi egbogboi lɛ afãi komɛi ashishi tsaa. (Luka 21:20) No hewɔ lɛ, “nihiinii lɛ” ma he ni esaaa akɛ emaa, ni ji he ko ni Yudafoi lɛ buɔ lɛ akɛ “he krɔŋkrɔŋ ko lɛ.”\nYesu tee nɔ egba akɛ: “Amanehulu kpeteŋkpele ni anako enɔ dã kɛjɛ je lɛ shishijee aahu kɛbashi amrɔ nɛɛ, dabi, ni asaŋ eko baŋ dɔŋŋ lɛ baaba.” Romabii lɛ kpãtã Yerusalem hiɛ yɛ afi 70 Ŋ.B. Nakai Yudafoi lɛ ‘amaŋ krɔŋkrɔŋ’ lɛ kɛ esɔlemɔwe lɛ hiɛ ni akpãtã lɛ bafee amanehulu kpeteŋkpele diɛŋtsɛ ejaakɛ agbe mɛi akpei abɔ. (Mateo 4:5; 24:21) Akpãtãko Yudafoi lɛ amaŋ lɛ hiɛ yɛ gbɛ ni naa wa nɛkɛ nɔ pɛŋ, ni hiɛkpatamɔ nɛɛ fo Yudafoi lɛ ajamɔŋ gbɛjianɔtoo ni ehe shi afii ohai abɔ lɛ sɛɛ. Enɛ tsɔɔ akɛ, belɛ kɛ́ Yesu gbalɛ nɛɛ ba mli wɔsɛɛ ekoŋŋ lɛ, ebaafee hiɛkpatamɔ ni naa wa diɛŋtsɛ fe Yudafoi lɛ anɔ lɛ po.\nESA AKƐ WƆFEE EKÃA BE NI GBALƐ LƐ BAA MLI YƐ WƆGBII LƐ AMLI LƐ\nYesu egbeko nɔ ni ekɛɔ ebɔfoi lɛ yɛ okadi ni baahã ana akɛ eba akɛ maŋtsɛ kɛ okadi ni tsɔɔ akɛ shihilɛ gbɛjianɔtoo lɛ naagbee ebɛŋkɛ lɛ naa. Agbɛnɛ ebɔ amɛ kɔkɔ ni amɛkayanyiɛ “amale Kristoi kɛ amale gbalɔi” asɛɛ. Ehã amɛle akɛ mɛi baabɔ mɔdɛŋ akɛ ‘amɛaalaka mɛi, kɛ́ aaahi lɛ mɛi ni ahala lɛ tete.’ (Mateo 24:24) Shi anyɛŋ alaka mɛi ni ahala lɛ. Amale Kristoi lɛ baaba ni abaana amɛ faŋŋ. Shi kɛ́ Yesu ba lɛ, anaŋ lɛ kɛ hiŋmɛi.\nBe ni Yesu wieɔ bɔ ni amanehulu kpeteŋkpele lɛ baaba mli ahã yɛ gbɛ ni da nɔ yɛ shihilɛ gbɛjianɔtoo nɛɛ mli lɛ he lɛ, ewie akɛ: “Hulu lɛ baawo duŋ, ni nyɔŋtsere lɛ kpɛŋ, ni ŋulamii lɛ baajɛ ŋwɛi abatswiatswiaa shi, ni abaahoso ŋwɛi hewalɛi lɛ.” (Mateo 24:29) Bɔfoi lɛ ni ekɛwieɔ lɛ leee bɔ tuuntu ni amanehulu nɛɛ baaba lɛ hã, shi eyɛ faŋŋ akɛ ebaafee nɔ ko ni yɔɔ gbeyei.\nMɛɛ gbɛ nɔ nifeemɔ ni yɔɔ gbeyei nɛɛ baasa adesai ahe yɛ? Yesu kɛɛ akɛ: “Nɔ baanyɔnyɔɔ mɛi anɔ yɛ gbeyeishemɔ kɛ nibii ni baaba shikpɔŋ lɛ nɔ lɛ agbɛkwɛmɔ hewɔ, ejaakɛ abaahoso ŋwɛi hewalɛi lɛ.” (Luka 21:26) Anɔkwa, Yesu miitsɔɔ akɛ nakai be lɛ baafee be ni yɔɔ gbeyei fe fɛɛ yɛ adesai ashihilɛ mli.\nMiishɛɛ sane ji akɛ, Yesu hã ebɔfoi lɛ le akɛ, jeee mɛi fɛɛ baaye awerɛho be ni ‘amɛbaana gbɔmɔ Bi lɛ akɛ eeba kɛ hewalɛ kɛ anunyam kpele’ lɛ. (Mateo 24:30) Etsɔ hiɛ ewie akɛ Nyɔŋmɔ baafo nakai gbii lɛ anɔ kuku yɛ “mɛi ni ahala lɛ ahewɔ.” (Mateo 24:22) No hewɔ lɛ, te esa akɛ nakai kaselɔi anɔkwafoi lɛ afee amɛnii ahã tɛŋŋ be ni nibii ni yɔɔ gbeyei ni Yesu wieɔ he lɛ yaa nɔ lɛ? Yesu wo esɛɛnyiɛlɔi lɛ hewalɛ akɛ: “Kɛ́ nibii nɛɛ bɔi baa lɛ, nyɛdamɔa shi jaŋŋ ni nyɛholea nyɛyitsei anɔ, ejaakɛ nyɛkpɔmɔ lɛ miibɛŋkɛ.”—Luka 21:28.\nShi te Yesu kaselɔi ni baahi shi yɛ be mli ni gbalɛ nɛɛ baaba mli lɛ baafee tɛŋŋ ayoo akɛ naagbee lɛ ebɛŋkɛ lɛ? Yesu kɛ agbami tso fee enɛ he nɔkwɛmɔnɔ ekɛɛ: “Nyɛkasea agbami tso lɛ he nɔkwɛmɔnɔ nɛɛ: Kɛ́ enine fɔ lɛ fee frɔ̃frɔ̃, ni efũ bai nɔŋŋ lɛ, nyɛle akɛ latsaa be eshɛ etã. Nakai nɔŋŋ nyɛ hu, kɛ́ nyɛna nibii nɛɛ fɛɛ lɛ, nyɛnáa nyɛlea akɛ eshɛ shinai lɛ anaa etã. Lɛɛlɛŋ, miikɛɛ nyɛ akɛ, nɛkɛ yinɔ nɛɛ hoŋ eyaŋ kɔkɔɔkɔ kɛyashi nibii nɛɛ fɛɛ baaba mli.”—Mateo 24:32-34.\nNo hewɔ lɛ, kɛ́ ekaselɔi lɛ na akɛ okadi ni egba lɛ fãi srɔtoi lɛ ebɔi mlibaa lɛ, esa akɛ amɛyoo akɛ naagbee lɛ eshɛ etã. Be ni Yesu woɔ kaselɔi ni baahi shi yɛ nakai be ni sa kadimɔ waa lɛ mli lɛ ŋaa lɛ, ekɛɛ akɛ:\n“Nakai gbi lɛ kɛ nakai ŋmɛlɛtswaa lɛ, mɔ ko mɔ ko leee, bɔfoi ni yɔɔ ŋwɛi lɛ tete loo Bi lɛ tete leee, ja Tsɛ lɛ kɛkɛ. Ejaakɛ bɔ ni Noa gbii lɛ fee lɛ, nakai nɔŋŋ be ni gbɔmɔ Bi lɛ eba lɛ hu baatamɔ. Ejaakɛ taakɛ eji yɛ gbii ni tsɔ Nu Afua lɛ hiɛ lɛ amli, ni mɛi miiyeyee nii, amɛmiinunuu nii, hii miibote gbalashihilɛ mli, ni akɛ yei hu miihã gbãla, kɛyashi gbi ni Noa bote adeka lɛ mli, ni amɛkɛ amɛjwɛŋmɔ eyaaa nɔ kɛyashi Nu Afua lɛ ba ebabɛɛ amɛ fɛɛ kɛtee lɛ, nakai nɔŋŋ be ni gbɔmɔ Bi lɛ eba lɛ baatamɔ.” (Mateo 24:36-39) Nɔ ni Yesu kɛto esane lɛ he, ni ji Noa gbii lɛ mli Nu Afua lɛ, ba jeŋ muu lɛ fɛɛ nɔ.\nŊwanejee ko bɛ he akɛ bɔfoi ni boɔ Yesu toi yɛ Oliv Gɔŋ lɛ nɔ lɛ yɔse akɛ ehe baahia ni amɛhiɛ ahi amɛhe nɔ. Yesu kɛɛ akɛ: “Nyɛhiɛ ahia nyɛhe nɔ koni fufeemɔ kɛ dãanumɔ babaoo kɛ shihilɛ mli yeyeeyefeemɔi akahe nyɛtsuii ni nakai gbi lɛ bati nyɛ shi trukaa tamɔ tsɔne. Ejaakɛ ebaaba mɛi fɛɛ ni hiɔ shikpɔŋ muu lɛ fɛɛ nɔ lɛ anɔ. Belɛ, nyɛyaa nɔ nyɛshia kpe, ni nyɛkɛ hiɛdɔɔ akpaa fai be fɛɛ be, koni nyɛnyɛ nibii nɛɛ fɛɛ ni baaba mli kɛ̃ lɛ mli nyɛje, ni nyɛnyɛ gbɔmɔ Bi lɛ hiɛ nyɛdamɔ.”—Luka 21:34-36.\nShi kome ekoŋŋ lɛ, Yesu tsɔɔ akɛ nɔ ni ewieɔ lɛ baaba mli yɛ gbɛ ni da nɔ. Gbalɛ ni egbaa lɛ kɔɔɔ nɔ ko ni baaba mli yɛ afii fioo komɛi asɛɛ, ni baaba Yerusalem maŋ lɛ loo Yudafoi lɛ amaŋ lɛ pɛ nɔ. Dabi, eewie nɔ ko ni baaba “mɛi fɛɛ ni hiɔ shikpɔŋ muu lɛ fɛɛ nɔ lɛ anɔ” lɛ he.\nEwie akɛ, esa akɛ ekaselɔi lɛ ahiɛ ahi amɛhe nɔ, amɛbu ni amɛsaa amɛhe amɛto. Yesu kɛ nɔkwɛmɔnɔ ko ma sane nɛɛ nɔ mi ekɛɛ: “Nyɛnáa nyɛlea nɔ kome nɛɛ akɛ: Eji shĩatsɛ lɛ le nyɔɔŋ lɛ mli be ni julɔ lɛ baaba kulɛ, ewɔŋ, ni eŋmɛŋ gbɛ ni agbu ewe lɛ awo mli. Enɛ hewɔ lɛ, nyɛ hu nyɛsaa nyɛhe nyɛtoa, ejaakɛ nɔ ŋmɛlɛtswaa ni nyɛsusuuu akɛ no ni lɛ, gbɔmɔ Bi lɛ baaba.”—Mateo 24:43, 44.\nYesu tee nɔ etsɔɔ ekaselɔi lɛ nɔ hewɔ ni esaaa akɛ amɛsheɔ gbeyei. Ewo amɛ shi akɛ, kɛ́ gbalɛ nɛɛ miiba mli lɛ, abaana “nyɔŋ” ko ni hiɛ baahi ehe nɔ ni baatsu enitsumɔ. Yesu kɛ mfonirifeemɔŋ wiemɔ ko ni bɔfoi lɛ baanyɛ anu shishi amrɔ nɔŋŋ lɛ tsu nii ekɛɛ: “Namɔ tuuntu ji nyɔŋ anɔkwafo kɛ hiɛshikalɔ lɛ ni enuŋtsɔ lɛ eŋɔ lɛ eto ewebii anɔ koni ehã amɛ amɛniyenii yɛ be ni sa mli lɛ? Nakai nyɔŋ lɛ yɛ miishɛɛ kɛ́ enuŋtsɔ lɛ ba ni ebanina lɛ akɛ eefee nakai! Lɛɛlɛŋ, miikɛɛ nyɛ akɛ, ebaaŋɔ lɛ eto nibii fɛɛ ni eyɔɔ lɛ nɔ.” Shi kɛ́ “nyɔŋ” nɛɛ ná su fɔŋ ni ebɔi mɛi krokomɛi lɛ ayi waa lɛ, enuŋtsɔ lɛ ‘baagbala etoi waa.’—Mateo 24:45-51; okɛto Luka 12:45, 46 lɛ he.\nShi Yesu ewieee enɛ ni ekɛtsɔɔ akɛ esɛɛnyiɛlɔi lɛ ateŋ mɛi komɛi baaná su fɔŋ. Belɛ, mɛni Yesu taoɔ etsɔɔ ekaselɔi lɛ? Eetao ni amɛhiɛ ahi amɛhe nɔ ni amɛtsu nitsumɔ ni akɛwo amɛdɛŋ lɛ, ni efee enɛ faŋŋ yɛ nɔkwɛmɔnɔ kroko ni egba lɛ mli.\nMɛni hewɔ bɔfoi lɛ yabi nibii ni baaba wɔsɛɛ lɛ he sane lɛ? Mɛɛ nibii krokomɛi hu eeenyɛ efee akɛ eyɔɔ amɛjwɛŋmɔŋ be ni amɛbi sane lɛ?\nMɛɛ be Yesu gbalɛ lɛ bɔi mlibaa? Mɛɛ gbɛ nɔ eba mli yɛ?\nMɛni ji nibii komɛi ni baahã ana akɛ Kristo eba?\nMɛɛ gbɛ nɔ “nihiinii” ko ba? Mɛni ba kɛnyiɛ sɛɛ?\nKɛ́ mɛi na akɛ Yesu gbalɛ lɛ miiba mli lɛ, te amɛbaafee amɛnii amɛhã tɛŋŋ?\nMɛɛ nɔkwɛmɔnɔ Yesu gba koni eye ebua ekaselɔi lɛ ni amɛyoo akɛ naagbee lɛ ebɛŋkɛ?\nMɛni tsɔɔ akɛ Yesu gbalɛ lɛ baaba mli yɛ jeŋ fɛɛ?\nMɛɛ ŋaa Yesu wo ekaselɔi ni baahi shi yɛ shihilɛ gbɛjianɔtoo nɛɛ naagbee lɛ?\n“Tsɔɔmɔ Wɔ Be ní Aaafee Nii Nɛɛ”\nMɛɛ shishinumɔ wɔna yɛ be ni nibii ni Yesu gba ni abɔ he amaniɛ yɛ Mateo yitso 24 kɛ 25 lɛ baaba mli lɛ he?\nKɛmaje Mɔ Ko Kɛmaje Mɔ Ko Bɔfoi lɛ Bi ní Ahã Amɛ Okadi\njy yitso 111 bf. 256-259


Mɛni Biblia Lɛ Ewo Shi Akɛ Ebaaba Wɔsɛɛ? | Hetoi Ni Biblia Lɛ Kɛhãa | NWT\n“Jalɔi lɛ, shikpɔŋ lɛ baatsɔ amɛnɔ, ni amɛbaahi nɔ kɛya naanɔ.”\n“Shikpɔŋ lɛ yɛ kɛmiiya naanɔ.”\n“Ebaami gbele kɛbaaya naanɔ, ni Nuŋtsɔ Ofe Yehowa baatsumɔ mɔ fɛɛ mɔ hiɛ yaafonui.”\n“Nakai be lɛ mli lɛ, abaagbele shwilafoi ahiŋmɛii, ni abaagbele toimulɔi hu atoii. Nakai be lɛ mli lɛ, akpakei baatumɔ tamɔ baayelɔ, ni mumuii alilɛii baalá nyamɔ lala. Ejaakɛ nui baatue yɛ ŋa nɔ, ni fai hu baaho yɛ ŋa kpataa nɔ.”\n“Ebaatsumɔ amɛhiŋmɛiiaŋ yaafonui fɛɛ, ni gbele bɛ dɔŋŋ, ni mɔ ko yeŋ awerɛho dɔŋŋ, ni mɔ ko woŋ yara ko hu dɔŋŋ, ni mɔ ko hu piŋŋ dɔŋŋ. Tsutsu nibii lɛ eho etee.”\n“Amɛbaamamɔ tsũi ni amɛbaahi mli, ni amɛbaafee wain ŋmɔji ni amɛbaaye amɛmli yibii lɛ. Amɛmamɔŋ tsũi ni mɔ kroko ahi mli, ni amɛduŋ nii hu ni mɔ kroko aye. Ejaakɛ mimaŋ lɛ gbii lɛ baatamɔ tsei agbii, ni mɛi ni mihala lɛ baaye amɛninenaa nitsumɔ lɛ mli nii jogbaŋŋ.”\nKɛmaje Mɔ Ko Kɛmaje Mɔ Ko Mɛni Biblia Lɛ Ewo Shi Akɛ Ebaaba Wɔsɛɛ?\nnwt bf. 20-21


Rebeka Yoo Ni Sheɔ Nyɔŋmɔ Gbeyei Ni Tsuɔ Nii Waa\nBuu-Mɔɔ—Nikasemɔ Nɔ | April 15, 2004\nKANEMƆ YƐ Albania Arabic Bicol Blɔfo Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Denmark Dutch Estonia Ewe Finland French Ga Georgia Germany Hela Hiligaynon Hungary Igbo Indonesia Italia Japan Korea Latvia Lithuania Malagasy Malayalam Mizo Myanmar Norway Papiamento (Aruba) Papiamento (Curaçao) Poland Portuguese (Brazil) Rarotongan Romania Samoa Sepedi Setswana Shona Silozi Sinhala Slovak Slovenia Spania Sranantongo Swahili Sweden Tagalog Thailand Tsonga Turkey Twi Ukrain Urdu Venda Vietnam\nŊƆƆ lɛ akɛ bo diɛŋtsɛ obaanyɛ ohala ŋa oha obinuu. Mɛɛ gbɔmɔ nɛkɛ obaahala? Mɛɛ hesaai ehe baahia ni yoo lɛ aná? Ani obaatao mɔ ko ni he yɔɔ fɛo, ni le nii, ni mli jɔ, ni hiɛ wa kɛ nitsumɔ? Aloo kulɛ obaatao nɔ kroko klɛŋklɛŋ?\nAbraham kɛ naagba nɛɛ kpe. Yehowa ewo shi akɛ ebaatsɔ ebinuu Isak nɔ ejɔɔ eseshibii lɛ. Be mli ni wɔsusuɔ sane lɛ he lɛ, amrɔ nɛɛ Abraham egbɔ, shi ebinuu lɛ kã he eji oshijafonyo lolo. (1 Mose 12:1-3, 7; 17:19; 22:17, 18; 24:1) Akɛni Isak, kɛ yoo ni ekɛbaahi shi kpaako lɛ kɛ bii fɛɛ ni amɛbaafɔ lɛ baaná jɔɔmɔi amli gbɛfaŋnɔ hewɔ lɛ, Abraham to gbɛjianɔ koni etao ŋa ni sa eha Isak. Nɔ ni fe fɛɛ lɛ, esa akɛ yoo lɛ afee Yehowa sɔɔlɔ. Akɛni anáaa yoo ni tamɔ nakai yɛ Kanaan, he ni Abraham yɔɔ lɛ hewɔ lɛ, esa akɛ eyatao eko yɛ he kroko. Mɔ ni ahala lɛ yɛ naagbee mli ji Rebeka. Te fee tɛŋŋ ni nine shɛ enɔ? Ani eji yoo ni yɔɔ mumɔŋ shidaamɔ? Mɛni wɔbaanyɛ wɔkase kɛjɛ enɔkwɛmɔnɔ lɛ hesusumɔ mli?\nYoo ni Sa lɛ Taomɔ\nAbraham tsu etsulɔ nukpa lɛ, eeenyɛ efee Eliezer, kɛtee Mesopotamia ni yɔɔ shɔŋŋ lɛ koni eyatao ayemforo kɛjɛ Abraham wekumɛi, ni ji nanemɛi Yehowa jalɔi lɛ ateŋ ebaha Isak. Hiɛdɔɔ yɛ sane lɛ he aahu akɛ aha Eliezer kã kita akɛ ewɛŋ Kanaannyo ehaŋ Isak. Bɔ ni Abraham ekpɛlɛɛɛ yɛ sane nɛɛ he lɛ sa kadimɔ waa.—1 Mose 24:2-10.\nBeni Eliezer yashɛ Abraham wekumɛi lɛ amaŋ lɛ mli lɛ, ekɛ eyomai nyɔŋma lɛ tee nubu ko he. Feemɔ shihilɛ lɛ he mfoniri okwɛ! Je ena, ni Eliezer sɔle akɛ: “Naa, midamɔ nubu nɛɛ he, ni maŋ lɛŋ bii abiyei lɛ miije kpo miiba nuyɛɛ: ni ha aba mli akɛ oblayoo mɔ ni makɛɛ lɛ akɛ: Miikpao fai, too ogbɛ́ lɛ kɛba shi, ní manu nu lɛ eko, ní eeekɛɛ akɛ: Nuu, ni maha oyomai lɛ hu eko amɛnu lɛ, ha lɛ nɔŋŋ etsɔ mɔ ni ojie oha otsulɔ Isak.”—1 Mose 24:11-14.\nTaakɛ yoo fɛɛ yoo ni jɛ jɛmɛ lɛ baanyɛ ale lɛ, yoma ni kumai miiye lɛ nuɔ nu (nɔ ni shɛɔ litai 100) babaoo. No hewɔ lɛ, esa akɛ yoo ni kɛ ehe haa akɛ ebaaha yomai nyɔŋma nu ni amɛnu lɛ afee klalo akɛ ebaatsu nitsumɔ ni wa. Nakai ni efeɔ be mli ni mɛi krokomɛi damɔ shi ni amɛkwɛɔ lɛ ni amɛyeee amɛbuaaa lɛ lɛ baafee odaseyeli ni tsɔɔ akɛ eyɛ hewalɛ, tsuishitoo, heshibaa, kɛ mlihilɛ tsui kɛha gbɔmɔ kɛ kooloo.\nMɛni ba? “Enaa náaa anyɔ shi, kɛkɛ lɛ naa, Rebeka, mɔ ni afɔ aha Betuel ni ji Abraham nyɛmi Nahor ŋa Milka lɛ bi lɛ je kpo ba, ni egbɛ́ tswa ekɔŋ. Ni kɛ ona oblayoo lɛ, ehe yɛ fɛo naakpa, oblayoofro ni, . . . ni ekpeleke shi kɛtee bu lɛ mli, ni eyawo egbɛ́ lɛ obɔ̃, ni eje kpo eba. Ni tsulɔ lɛ sha foi ekɛlɛ yakpe ni ekɛɛ: Miikpao fai ni oha manu ogbɛ́ lɛ mli nu lɛ fioo! Ni ekɛɛ: Nuu minuŋtsɔ! Ni ehe fee oya ni eto egbɛ́ lɛ ehiɛ edɛŋ ni eha enu.”—1 Mose 24:15-18.\nAni Rebeka Shɛɔ Taomɔ Nii lɛ Ahe?\nRebeka ji Abraham nyɛminuu nabi, ni yɛ ehe fɛo lɛ sɛɛ lɛ, eyɛ jeŋba kpakpa. Eshashaooo shi akɛ ekɛ gbɔ aaawie, ni ejieee naanyobɔɔ su kpo fe nine. Beni Eliezer bi lɛ nu lɛ, eha lɛ. Nakai feemɔ ji nɔ pɛ ni abaakpa gbɛ, akɛni eji nifeemɔ ni mɔ bulɛ yɔɔ mli he okadi lɛ hewɔ. Ni nibimɔ ni ji enyɔ lɛ hu?\nRebeka kɛɛ akɛ: “Nuu minuŋtsɔ.” Shi ekɛwaaa jɛmɛ kɛkɛ. Rebeka tee nɔ akɛ: “Mayɛ eko maha oyomai lɛ hu kɛyashi beyinɔ ni amɛaanu amɛgbe naa.” Efee babaoo fe bɔ ni afɔɔ gbɛkpamɔ. ‘Ehe fee oya kɛ miishɛɛ ni etsɔ egbɛ́ lɛ mli nu lɛ ewo nu numɔnɔ lɛ mli, ni esha foi etee bu lɛŋ ekoŋŋ eyayɛ nu lɛ eha eyomai lɛ fɛɛ.’ Eji mɔ ko ni hiɛ wa kɛ nitsumɔ. Sane lɛ kɛɔ akɛ: “Ni nuu lɛ naa kpɛ ehe yɛ ehewɔ.”—1 Mose 24:19-21.\nBeni Eliezer ná ele akɛ Abraham wekunyo ji oblayoo lɛ, ekoto shi ni eda Yehowa shi. Ebi kɛji akɛ gbɛ yɛ etsɛ we lɛ ni ebaanyɛ ekɛ mɛi ni fata ehe lɛ awɔ jɛi. Rebeka kpɛlɛ nɔ ni esha foi ekɛ gbɔi lɛ ahe adafitswaa tee shia.—1 Mose 24:22-28.\nBeni Rebeka nyɛminuu Laban, kɛ etsɛ Betuel, ebo Eliezer sane lɛ toi lɛ, amɛyoo akɛ Nyɔŋmɔ miikudɔ nibii. Lɛɛlɛŋ, ahala Rebeka aha Isak. Amɛkɛɛ akɛ: “Ŋɔɔ lɛ ni okɛ lɛ aya, ni eyatsɔ onuŋtsɔ bi lɛ ŋa, taakɛ bɔ ni Yehowa ekɛɛ lɛ.” Te Rebeka nu he eha tɛŋŋ? Beni abi lɛ kɛji ebaaya amrɔ nɔŋŋ lɛ, ekɛ wiemɔ kome, ni shishi ji “matee” ha hetoo yɛ Hebri wiemɔ mli. Anyɛɛɛ enɔ koni ekpɛlɛ gbalashihilɛ nɛɛ nɔ. Abraham ha enɛ fee faŋŋ kɛtsɔ Eliezer ni ebaaha eye ehe kɛjɛ ekitakamɔ lɛ mli “kɛji yoo lɛ sumɔɔɔ” akɛ eshiɔ lɛ nɔ. Shi Rebeka hu na Nyɔŋmɔ nine ni yɔɔ sane lɛ mli lɛ. No hewɔ lɛ, eshashaoo shi ni eshi eweku lɛ koni ekɛ nuu ni enako lɛ pɛŋ lɛ ayabote gbalashihilɛ mli. Nakai yiŋkpɛɛ ni ekãa yɔɔ mli lɛ ji hemɔkɛyeli kpojiemɔ ni ekaaa. Eji ŋa ni sa lɛɛlɛŋ!—1 Mose 24:29-59.\nBeni Rebeka kɛ Isak kpe lɛ, ekɛ hiɛhaanɔ hà ehiɛ akɛ heshibaa kpojiemɔ. Isak ŋɔ lɛ akɛ eŋa, ni ŋwanejee ko bɛ he akɛ ená suɔmɔ eha Rebeka yɛ esui kpakpai lɛ ahewɔ.—1 Mose 24:62-67.\nRebeka hi shi akɛ mɔ ni bɛ bi aaafee afii 19. Yɛ naagbee mli lɛ, eŋɔ haaji ahɔ, shi hɔŋɔɔ lɛ wa ehe, ejaakɛ gbekɛbii lɛ shimɔshimɔɔ amɛhe yɛ emusuŋ, ni enɛ ha Rebeka bolɔ tsɛ Nyɔŋmɔ. Wɔ hu wɔbaanyɛ wɔfee nakai nɔŋŋ yɛ wɔshihilɛ mli haomɔ bei ni mli wa mli. Yehowa bo Rebeka toi ni eha ená hekɛnɔfɔɔ. Ebaafɔ maji enyɔ, ni “onukpa lɛ aaasɔmɔ gbɛkɛ lɛ.”—1 Mose 25:20-26.\nNakai wiemɔi lɛ efeŋ yiŋtoo pɛ hewɔ ni Rebeka sumɔɔ ebinuu gbekɛ Yakob sane waa lɛ. Gbekɛbii lɛ yɛ srɔto. “Mlɛfo” ji Yakob, shi Esau ji mɔ ko ni jeee ehe sane ji nɔ ko yɛ mumɔŋ nibii ahe, aahu akɛ ehɔ̃ɔ efɔmɔ gbɛnaa, ni ji hegbɛ ni eyɔɔ akɛ enine ashɛ Nyɔŋmɔ shiwoi anɔ lɛ eha Yakob, ni ekɛhe shikome niyenii. Yei enyɔ ni ji Hitbii ni Esau kɛbote gbalashihilɛ mli lɛ tsɔɔ bulɛ ni ebɛ—heguɔgbee po—kɛha mumɔŋ nibii ni jara wa, ni enɛ hao efɔlɔi lɛ waa diɛŋtsɛ.—1 Mose 25:27-34; 26:34, 35.\nJɔɔmɔ lɛ Hemɔ kɛ Yakob Hamɔ\nBiblia lɛ etsɔɔɔ kɛji akɛ Isak le akɛ esa akɛ Esau asɔmɔ Yakob. Yɛ fɛɛ mli lɛ, Rebeka kɛ Yakob fɛɛ le akɛ jɔɔmɔ lɛ ji Yakob nɔ̃. Rebeka fee enii oya beni enu akɛ Isak ekpɛ eyiŋ akɛ ebaajɔɔ Esau kɛji ekɛ niyenii ni milɛloo yɔɔ mli baha etsɛ lɛ. Rebeka hiɛ faishitswaa kɛ ekãa ni eyɔɔ kɛjɛ eblayeiaŋ lɛ mli lolo. ‘Efã’ Yakob ni ekɛ toobii enyɔ aba. Ebaahoo niyenii ni ewu sumɔɔ waa lɛ. Kɛkɛ lɛ esa akɛ Yakob akwa afee ehe Esau koni enine ashɛ jɔɔmɔ lɛ nɔ. Yakob kpoo akɛ eefee nakai. Etsɛ baanyɛ ena ŋaatsɔɔ lɛ ni ebaalomɔ lɛ. Rebeka nyɛ enɔ doo. Ekɛɛ akɛ: “Minɔ oloomɔ lɛ aba, mibi.” Kɛkɛ ni ehoo niyenii lɛ, eha Yakob kwa efee ehe Esau, ni eha etee ewu lɛ ŋɔɔ.—1 Mose 27:1-17.\nAtsɔɔɔ nɔ hewɔ ni Rebeka fee enii yɛ nɛkɛ gbɛ nɔ. Mɛi babaoo buɔ enifeemɔ lɛ fɔ́, shi Biblia lɛ ebuuu lɛ fɔ́, ni Isak hu efeee nakai beni ená ele akɛ Yakob nine eshɛ jɔɔmɔ lɛ nɔ lɛ. Yɛ no najiaŋ lɛ, Isak kɛ jɔɔmɔi babaoo fata ejɔɔmɔ lɛ he. (1 Mose 27:29; 28:3, 4) Rebeka le nɔ ni Yehowa gba efɔ̃ shi yɛ ebihii lɛ ahe. No hewɔ lɛ, efee enii koni eha Yakob nine ashɛ jɔɔmɔ ni ji enɔ lɛ nɔ. Eka shi faŋŋ akɛ, enɛ kɛ Yehowa suɔmɔnaa nii kpãa gbee.—Romabii 9:6-13.\nAha Yakob Tee Haran\nRebeka fite Esau yiŋtoi kɛtsɔ ŋaa ni ewo Yakob akɛ ejo foi kɛyashi beyinɔ ni enyɛmi lɛ mlifu lɛ sɛɛ baafo lɛ nɔ. Ebi gbɛ kɛjɛ Isak dɛŋ dani eha Yakob shi, shi ekɛ mlihilɛ etsĩii ta akɛ Esau mli efu Yakob. Yɛ no najiaŋ lɛ, etsɔ ŋaa gbɛ nɔ ni etsɔɔ bɔ ni kɛ́ Yakob wɛ Kanaannyo lɛ ebaagba enaa eha. Nakai susumɔ lɛ ná Isak nɔ hewalɛ ni efã Yakob ni ekpoo gbalashihilɛ ni tamɔ nɛkɛ ni ewo lɛ gbɛ kɛtee Rebeka wekumɛi lɛ aŋɔɔ koni eyatao ŋa ni sheɔ Yehowa gbeyei. Nɔ ko kwraa bɛ ni aŋma afɔ̃ shi ni tsɔɔ akɛ Rebeka na Yakob ekoŋŋ, shi enifeemɔ lɛ kɛ nyɔmɔwoo kpele baha Israel maŋ lɛ yɛ sɛɛ mli.—1 Mose 27:43–28:2.\nNɔ ni wɔle yɛ Rebeka he lɛ haa wɔnáa ehe miishɛɛ. Ehe yɛ fɛo waa diɛŋtsɛ, shi ehe fɛo lɛ diɛŋtsɛ ji Nyɔŋmɔ gbeyeishemɔ ni eyɔɔ lɛ. No ji nɔ ni Abraham tao yɛ eshaayoo he. Ekolɛ Rebeka sui kpakpai krokomɛi lɛ fe nɔ ni Abraham hiɛ kã nɔ lɛ po. Hemɔkɛyeli kɛ ekãa ni eyɔɔ yɛ ŋwɛi gbɛtsɔɔmɔi asɛɛnyiɛmɔ mli, hiɛdɔɔ, hiɛshikamɔ, kɛ gbɔfeemɔ su ni mlihilɛ yɔɔ mli ni eyɔɔ lɛ ji sui ni esa akɛ Kristofoi yei fɛɛ akase. Enɛɛmɛi ji sui ni Yehowa diɛŋtsɛ taoɔ yɛ yoo ni feɔ nɔkwɛmɔnɔ kpakpa lɛɛlɛŋ lɛ dɛŋ.\nKɛmaje Mɔ Ko Kɛmaje Mɔ Ko Rebeka Yoo Ni Sheɔ Nyɔŋmɔ Gbeyei Ni Tsuɔ Nii Waa\nw04 4/15 bf. 8-11\nAni Aafee Nyɔŋmɔ Suɔmɔnaa Nii?\nBeni Afeɔ Nyɔŋmɔ Suɔmɔnaa Nii yɛ Shikpɔŋ lɛ Nɔ\nEsa Akɛ Nyɔŋmɔ Webii Asumɔ Mlihilɛ\nMlihilɛ Sɛɛtiumɔ Yɛ Jeŋ Ni Nyɛ̃ɛ Eyi Mli Obɔ Lɛ Mli\nTrukaa Odaseyeli yɛ Mexico Shikpɔŋkuku Ni Awieɔ Blɔfo Yɛ Mli Lɛ\nComplutonbii A-biblia Ni Maji Anɔ Wiemɔi Srɔtoi Yɔɔ Mli Wiemɔi Ashishitsɔɔmɔ Dɛŋdade ko ni Ehé Gbɛi Waa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ April 15, 2004\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ April 15, 2004\nBUU-MƆƆ—NIKASEMƆ NƆ April 15, 2004


Jɛhova Jeliwuableisia Ta Ye Nafa Ji Tia Ti Ndeengeisia Ta Gomɛ Hinda Yia?\nGbɛ Mia Ngewɔ Longɔ La Mu Va?\nYeni Mia A Jɛhova Jeliwuableisia?\nGbɛva Mia Ta Mu Loi A Jɛhova Jeliwuableisia?\nTi Ye Gbɔma Tɔnyi Wɔfɛgbuani Baibui Hu?\nGbɛva Mia Mu New World Translation gbatɛni?\nGbɔɔ Ba Tɔ Ji Ba Li Mu Gomisia Hu?\nMua Ye Nafa Ji Mua Mu Ndeengeisia Mua Gomɛ Hinda Yila?\nMu Gomisia Ti Ye Na?\nGbɛva Mia Mua Mu Mayii Panda Mu Gomisia Va?\nMagbatei Ye Gbɔɔ Mua Pie Mu Gomisia Va?\nGbɛ Mia Bonda Yewɔvɛi Le?\nGbɛva Mia Mua Komɛ Wawaisia Hou?\nMua Ye Ngowi Yia Yekpi Le?\nYe Mia Pelelamui Le?\nSukui Ye Gbɛnga Mia Ti Na Pelelabla Va?\nNgingi Ye Gbɛ Mia Kpakuisia Ta Pie Jamaa Hu?\nNgingi Ye Gbɛ Mia Kpeegbuabla Ta Pie Jamaa Hu?\nKpalata Mahugbebla Ta Ye Gbɔ Mu Ma?\nMua Ye Gbɔ Mu Ndeengeisia Ma Ji Ta Yɛ Kpagba Hu?\nYe Mia Tɔnya kɛ Nɛmahulee Bɔilopui Le?\nNgingi Ye Gbɛ Mia Guma Gbakuisia ti Piema Ha?\nGbɛ Mia Bɛtɛl Le?\nNgingi Ye Gbɛ Mia Ta Pie Mu Yenge Bikisia Hu?\nTa Ye Mu Bukuisia Nyɛin tao Ta Ye Ti Yawote?\nMi Mia Mua Kɔpoi Gbuana Ngingi Ji Wue Va Ndunyi Hu Kpɛlɛ?\nGbɛva Mia Mua Mahayia Wɛɛsia Loo—tao Mua Ye Too?\nMua Ye Kpɔma Wue Mahayia Wɛɛ Magbatɛ Va?\nBukui Nasia Ta Ndama Gbatɛ Mahayia Wɛɛ la, Ta Ye Mu Nafa?\nGbɛnga Mia Ba Tɔ Mu Intanɛti Hu?\nBa Lolɔ Bi Jɛhova Liima Hindei Wue?\nYeni Mia Ha Ti Jɛhova Liima Hindei Wue Ma?\nKOHU GAA Abbey Afrikaans Ahanta Aja Albanian Alur American Sign Language Amharic Angolan Sign Language Arabic Argentinean Sign Language Armenian Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Bulgarian Sign Language Cakchiquel Cambodian Catalan Cebuano Changana (Zimbabwe) Chavacano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Efik Emberá (Catío) English Esan Estonian Ewe Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Korean Sign Language Kpelle Krio Kurdish Kurmanji (Caucasus) Kwangali Kwanyama Kyangonde Lahu Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Meru Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Mɛnde Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali New Zealand Sign Language Ngabere Ngangela Nias Nicaraguan Sign Language Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otetela Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Pilagá Polish Ponapean Portuguese Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Russian Russian Sign Language Rutoro Réunion Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swati Swedish Swedish Sign Language Tagalog Tahitian Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Sign Language Zulu\nIna bɛ i gɛnga kɛ mu jia maa huguangɔ, ɔɔ nja wa lɔ wama, mua lilɔ tuŋ mu gomisia va. Gbɛva mia Jɛhova Jeliwuableisia ta lapi kɔ ti li ti gomisia va, i gɛ bɛ kɛ ti gahu gbɔyɔngɔ, ti higbɛngɔ ɔɔ ti lii nyaningɔ?\nA gbɔ mu ma ji kpagba ma hindeisia ta mu mali. Pɔɔl ndeilɔ mu kpɛlɛ ma mu jamaa hu yɛɛ: “A mu mu nyɔunyɔu wote ndoma kɛ piehinda yekpea gama.” (Hiibrublɛisia 10:24) Pɔɔl ndema lɔ mu ma kɛ, kungɔ mu mu nyɔunyɔu gɔɔ panda, tao mu gbee mu nyɔunyɔu va. Sia lee mua yɛ lala ma bonda yekeisia gblanga, himia mua kɔɔ kɛ hinda gbagba nasia mu hu, i tia bɛ mɛinga, tao ti gunga ti leenga ye hindei jisia hu. Na a mu lii nɛpɔ lɔ, tao a gbɔ mu ma kɔ mua bɛ mu loo kpauŋ.\nA gbɔ mu ma kɔ mu ndiamɔya yekpe gbatɛ. Nasia mua tieni mua Jɛhova vɛi, mu gɔɔbla gbamanga yaa a tie, kɛ mu ndiamɔ yekpenga mia a tie. I baa komi nama mua pie Mahaya Wɛɛ la, wati lɛnga mua gomɛ lɔ kɔ mu kahungbua hindanga wue. Nafei ye gbɛnga mia mua majɔɔ ye komi nasia hu? Ye komi jisia hu mia mua gaa a bagɔɔ la mu nyɔunyɔu ma, tao a pie lɔ ndomi na mu lii mu nyɔunyɔu va i yɛ kpau. Ye ndiamɔya yekpi ji mu luahu, ta mia a pie mua gbɔ mu nyɔunyɔu ma ji mua yɛ kpagba hu. (Saleisia 17:17) Ji mu hu a kpɔ a mu ndeengeisia kpɛlɛ ti jamaa hu, na a kɛ lɔ kɛ mu gbengoi mu nyɔunyɔu va.—I Kɔrintabla 12:25, 26.\nNdiamɔya gbatɛ a nungei nasia ti longɔ ti Ngewɔ liima hindei wue. Tao, ba gu lɔ bi ye ndiamɔyei ji gbatɛ Jɛhova Jeliwuableisia lia. Kɔnɛ, baa luma numu gbi ɔɔ hinda gbi a bi huhou wa va mu gomisia hu.\nGbɛva mia kungɔ mu ya gomɛ mu Mahaya Wɛɛ la?\nMigbe mia vui ba lo bi wa mu gomisia va kɔ bi mu gɔɔ panda?\nGbɔɔ a Wue Jɛhova Jeliwuableisia ti Gomisia Hu?\nPie bi kɔ sia mua ye ngewɔvɛi.


28 Days of Homowo/Hכmכwכyeli Gbii 28 on Apple Books\n28 Days of Homowo/Hכmכwכyeli Gbii 28\nflora A trebi-ollennu\n28 Days of Homowo - An English/Ga Bilingual Book\nThis book is written in a very simple way but with a profound message for both adults and children. It introduces new perspectives on the essential themes of Homowo, a Thanksgiving and New Year's celebration of the Gã of Ghana: gratitude, family, prayer, mindfulness, community and friendship.\nDiscover the healing balm of family activity: reading, coloring, doodling, patterning and self-expression all in a relaxed atmosphere. Each day's illustration has enough detail and humor perfect for decorating with markers, colored pencils, and even crayons and embellishing with gel or glitter pens.\nThose familiarizing themselves with the Gã language will get used to the structure, different and repetitive words to help them improve their vocabulary. Questions, charts, and recipes will enforce lessons learned. This book is perfect for bilingual and multilingual families.\nAs a social studies workbook, both teachers and students as well as homeschooling families will discover all there is to love and learn about Homowo. It provides a comprehensive introduction to Gã culture, customs and traditions, helping students to build a better understanding of the cultural world they live in. Interactive questions and activities encourage participation and opportunities to reflect on knowledge acquired.\nHכmכwכyeli Gbii 28\nWolo nɛɛ ekanemↄ jraa kwraa, shi moŋ nilee ni yↄↄ mli lɛ ji nikasemↄ agbo kɛhã onukpai kɛ gbekɛbii fɛɛ twɛm. Wolo nɛɛ tsɔ̃ↄ otii ni yↄↄ Hↄmↄwↄyeli mli kɛ naatsɔ̃ↄmↄi hee srↄtoi: shidaa, weku, sↄlemↄ, mↄhejwɛŋmↄ, maŋnↄyaa, kɛ naanyobↄↄ.\nTsakpãa ni yↄↄ fↄlↄi, bii, kɛ amɛwekumɛi ateŋ lɛ tamↄ tsamↄtsofa kɛji amɛkɛ amɛhe bↄ ojogbaŋŋ. Wolo nɛɛ mli adesa kɛ nitsumↄi ni yↄↄ mli lɛ baawa awaje tsakpãa nɛɛ mli kpɛŋŋ: kɛji mↄfɛɛmↄ wa kɛ ekanemↄ, ekadimↄ, eshↄↄmↄ, ekwaomↄ, aloo nitɛŋmↄi kɛsaa mfonirii ni yↄↄ wolo nɛɛ mli yɛ hejↄlɛ mli. Bↄni atɛŋ gbi fɛɛ gbi nibii lɛ, obaana hɛgbɛ babao ni bodiɛŋtsɛ ojie owaonaa kɛsaasaa amɛ kɛ nishↄↄmↄ, kɛ kwaomↄ kɛ emli kɛtsɛi kɛ suitɛŋmↄ tsei srↄtoi.\nMɛi hu nimiitao ni amɛkase Gã lɛ, amɛbaana akɛ wiemↄi lɛ tsramↄ kɛ ŋmaa lɛ baawa amɛ diɛŋtsɛ. Sanebimↄi kɛ nitsumↄi bibii komɛi ni yↄↄ wolo lɛ mli hu baawa ni shishinumↄ lɛ amↄ shi ojogbaŋŋ. Wolo nɛɛ hi ha shĩaiaŋ ni awieↄ wiemↄi babaoo.\nSkulbii, tsɔ̃ↄlↄi, kɛ shĩaiaŋ ni feↄ amɛdiɛŋtsɛ amɛskul baanya wolo nɛɛ he kɛji amɛkɛfata amɛ social studies nikasemↄ lɛ he, ejaakɛ etsɔ̃ↄ Hↄmↄwↄyeli kɛ Gã kusum lɛŋ agugu lɛ. Nilee ni anaa kɛjɛↄ nikanemↄ nɛɛ mli lɛ he baaba sɛɛnamↄ aha, ni ebaawa mɛi ni boteↄ mli lɛ ni amɛnyɛ amɛkɛ mↄfɛɛmↄ ni yↄↄ jeŋ kojii ejwɛ lɛ fɛɛ ahi shi yɛ toiŋjↄlɛ mli. Enɛ baaba mli kɛji amɛtse amɛhiɛ kɛkane niŋmaa lɛ ojogbaŋŋ: shigbɛlɛmↄ sanebimↄi, nihoomↄi, kɛ nikasemↄ kɛ eshishinumↄ he nitsumↄi ni yↄↄ wolo nɛɛ mli lɛ.\nMore Books by flora A trebi-ollennu\nMy Daily Walk: Discover The Life of Jesus: Discover The Life of Jesus: Discover The Life of Jesus: Discover The Life of Jesus


Jɔn Yesu Baptaisilɔ (Matiu 3:13-17) | Baibu Lɔmɛ\nNDƆMI YE 88\nJɔn Yesu Baptaisilɔ\nBIA kini ji lɔ ma haiŋ guwi ji yei ma ngi wumba sia lee bɛ ŋɔni na? Yesu mia. Ngi vui yɛni a fo 30 lɔ. Jɔn mia looni ngi gblanga, mu yɛ hinda wulo gaanga kɔlongɔ ngi ma. Ba gii lɔ a ndui na gbavoni Ilijabɛt gohu ji Mɛɛli lini va ma ngi ma? Ndui na yɛni a Jɔn lɔ. Kɛɛ bi kɔɔ lɔ gbɔɔ Jɔn tia Yesu ti piema pisoi ji hu?\nJɔn i Yesu baptaisinga lɔ lee sange Jɔdan Yei hu. I ngi lɔmbuilɔ njei hu kɛ i ngi gbua. Himia ta numui baptaisi. Ti yɛɛ a Jɔn loli a Jɔn Baptaisimui, gbɛva see i yɛɛ a nunga baptaisi. Kɛɛ gbɛva mia Jɔn Yesu baptaisini?\nGbɛva see Yesu mia lini ngi gama i nde ngi ma kɔ i ngi baptaisi. Nasia ti yɛ a woove ti wuehinda nyamuisia ma, tia mia Jɔn yɛ a ti baptaisi. Kɛɛ Yesu hinda nyamu gbi wueilɔ nahi kungɔ i woove ma? Ɔ-ɔ, ii hinda nyamu gbi wueni, gbɛva see Ngewɔ hindolui mia a ngie na gbuani ngelegohu. Fale, hinda yeka va mia Yesu lini Jɔn gama kɔ i ngi baptaisi. Mu tɔ lɛ gbɛva le.\nPɛiŋ Yesu aa ya li Jɔn gama kɔ i ngi baptaisi, i yɛ a kapinda yingi lɔ wue. Kapindei yɛni a numui na lɔ a kpukoi gbakpa, heiwuisia kɛ hakei yepekeisia. Mɛɛli hini Josɛfi yɛni wɔɔ a kapindei lɔ, ta mia Yesu gaani kɔ ta bɛ i wote a kapindei. Kɛɛ kapinda yenge va yana Jɛhova aa Yesu loo ndunyi ji hu. Ngenge yekpe wa yɛɛ Jɛhova yeya Yesu va, tao wati foilɔ naa kɔ Yesu i tato a ye ngingi wue la. Fale, kɔ i kɛ kɛ ngi magbatɛngoi ye ngingi wue va, i lilɔ Jɔn gama kɔ i ngi baptaisi. Bi giingoi la kɛ ji Ngewɔ gohunɛilɔ?\nƆɔ ngi gohunɛilɔ wa, gbɛva see ji Jɔn Yesu lɔmbuni njei hu i ngi gbua, ngo gbuailɔ ngelegohu i nde yɛɛ: ‘Nya hindolui lɔ a ji, na nya gohunɛingɔ ngi va.’ I wueilɔ sia lee bɛ ngelegohu lawongɔ yɛla, kɛ haiŋ yeinga Yesu ma sia lee bɛ ŋɔni na. Kɛɛ ŋɔni vui yana, Ngewɔ yafa yekpi mia yɛla.\nYesu baptaisingoi woma, i lilɔ hinda yia nahi na ya louŋlouŋ, gbɛva see hinda gboto yɛɛ ngi nɛmahu gii va la. I yɛɛ na folo 40 kɛ kpindi 40 va. Na mia Setana ngi maini na kɛ i ngi hugɔnga. Setana Yesu hugɔilɔ heima sawa va kɔ i Ngewɔ jaweisia nyani. Kɛɛ Yesu ii lumani ngi va klobɛɛ va.\nNa woma, Yesu yamailɔ tei hu kɛ i hinga lɛnga mɛinga kɛ ti wotenga a ngi womabla ye haala yisia. Ye hingei jisia ti lɛnga mia a Andulu, Pita (na ta ngi loli gbɔma a Saimɔn), Filipi kɛ Nataniɛl (na ta ngi loli gbɔma a Batalomi). Yesu tia ngi womablei jisia ti lilɔ naa Galili lɔlei hu, kɛ ti heinga Nataniɛl yetahu ta na loli a Kena. Na mia Yesu kabandema hindei ye haala yi wueni na heinyɔya gomɛ wa yia hu. Bi kɔɔ lɔ gbɔɔ i pieni? I njei lɔ woteni a ndoi.\nMatiu 3:13-17; 4:1-11; 13:55; Maak 6:3; Jɔn 1:29-51; 2:1-12.


Biblia Mli Saji Gbekɛbii Hii Enyɔ ni Ba Wala Mli Ekoŋŋ - Yehowa Odasefoi a-Wɛb Saiti\nKwɛmɔ nuu ni yɔɔ biɛ lɛ, kɛ yoo lɛ kɛ gbekɛ nuu ﬁoo lɛ hu. Nuu lɛ ji gbalɔ Elia. Yoo lɛ ji yoo okulafo ni jɛ Zarefat maŋ lɛ mli, ni ebinuu ji gbekɛ lɛ. Ojogbaŋŋ, gbi ko lɛ hela mɔ gbekɛ lɛ. Hela lɛ mli bawa aahu kɛyashi egbo yɛ sɛɛ mli kwraa. Ni Elia kɛɛ yoo lɛ akɛ: ‘Okɛ gbekɛ lɛ aha mi.’\nGbi ko leebi, beni gbekɛ lɛ hiɛ efã ﬁoo lɛ, etee koni eyafata etsɛ ni tsuɔ nii yɛ eŋmɔ mli lɛ he. Amrɔ nɔŋŋ kɛkɛ ni gbekɛ lɛ bo akɛ: ‘Miyitso miigba mi!’ Beni akɛ lɛ ba shia lɛ, gbekɛ lɛ bagbo. Kwɛ bɔ ni enyɛ ye awerɛho ha! Amrɔ nɔŋŋ kɛkɛ ni eyatao Elisha.\nNamɛi ji mɛi etɛ ni yɔɔ mfoniri lɛ mli lɛ, ni mɛni ba gbekɛ nuu ﬁoo lɛ nɔ?\nElia sɔle yɛ mɛni he kɛha gbekɛ lɛ, ni mɛni ba sɛɛ mli?\nTe atsɛ́ɔ Elia yelikɛbualɔ lɛ tɛŋŋ?\nMɛni hewɔ aha Elisha tee Shunem yoo ko shia lɛ?\nMɛni Elisha fee, ni mɛni ba gbekɛ ni egbo lɛ nɔ?\nMɛɛ hewalɛ Yehowa yɔɔ taakɛ ajie lɛ kpo kɛtsɔ Elia kɛ Elisha nɔ lɛ?\nKanemɔ 1 Maŋtsɛmɛi 17:8-24.\nMɛɛ gbɛ nɔ atsɔ aka heshibaa kɛ hemɔkɛyeli ni Elia yɔɔ lɛ akwɛ? (1 Maŋ. 17:9; 19:1-4, 10)\nMɛni hewɔ hemɔkɛyeli ni Zarefat yoo okulafo lɛ jie lɛ kpo lɛ sa kadimɔ waa lɛ? (1 Maŋ. 17:12-16; Luka 4:25, 26)\nMɛɛ gbɛ nɔ Zarefat okulafo lɛ niiashikpamɔ lɛ maa anɔkwale ni yɔɔ Yesu wiemɔi ni aŋmala yɛ Mateo 10:41, 42 lɛ mli lɛ nɔ mi? (1 Maŋ. 17:10-12, 17, 23, 24)\nKanemɔ 2 Maŋtsɛmɛi 4:8-37.\nMɛni Shunem yoo lɛ tsɔɔ wɔ yɛ gbɔfeemɔ sú he? (2 Maŋ. 4:8; Luka 6:38; Rom. 12:13; 1 Yoh. 3:17)\nMɛɛ gbɛ̀i anɔ wɔɔtsɔ wɔjie mlihilɛ nifeemɔi akpo wɔtsɔɔ Nyɔŋmɔ tsuji ni yɔɔ ŋmɛnɛ lɛ? (Bɔf. 20:35; 28:1, 2; Gal. 6:9, 10; Heb. 6:10)\nKɛmaje Mɔ Ko Kɛmaje Mɔ Ko Biblia Mli Sane 68: Gbekɛbii Hii Enyɔ ni Ba Wala Mli Ekoŋŋ


Nɔ ko ni “Hiɛ Kpaŋ Nɔ” Ba yɛ Be Naa | Ajie Kɛjɛ Wɔnitoohe Lɛ\nBuu-Mɔɔ—Nikasemɔ Nɔ | February 2013\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Japan Kazakh Kikuyu Kinyarwanda Kirghiz Korea Kwangali Kwanyama Latvia Lingala Lithuania Luo Malagasy Malay Malta Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tajiki Tatar Tetun Dili Thailand Tigrinya Tiv Tsonga Turkey Twi Ukrain Umbundu Uzbek Venda Vietnam Wolaita Xhosa Yoruba Zulu\nNɔ ko ni “Hiɛ Kpaŋ Nɔ” Ba yɛ Be Naa\nMƐI babaoo ni kwɛ “Creation Drama” lɛ wie akɛ eji nɔ ko ni “hiɛ kpaŋ nɔ” kɔkɔɔkɔ. Eba yɛ be naa, ni eka mɛi ni kwɛ lɛ ajwɛŋmɔŋ. Anɔkwa, yɛ be kukuoo ni tsɔ be ni Hitler nɔyeli lɛ te shi ewo Yehowa webii ni yɔɔ Yuropa lɛ hiɛ lɛ mli lɛ, akɛ “Creation Drama” lɛ ye Yehowa he odase kpele. Shi mɛni ji “Creation Drama” lɛ?\nAkɛ wolo ni ji Schöpfung (Creation) lɛ gbɛ́i wo drama hee lɛ\nYehowa webii lɛ anitsumɔhe yitso ni yɔɔ Brooklyn yɛ New York yɛ U.S.A. lɛ jie “Photo-Drama of Creation” lɛ kpo yɛ afi 1914. Eji sini ko ni baa yɛ kɔla mli ni anuɔ gbɛɛmɔi ni yɔɔ mli ni akɛ foto fee ehei komɛi, ni heɔ ŋmɛlɛtswai kpaanyɔ. Mɛi akpekpei abɔ kwɛ “Photo-Drama” lɛ yɛ jeŋ fɛɛ. Ajie ekroko kpo yɛ afi 1914 ni sɛɛ kɛɛɛ, ni atsɛ lɛ akɛ “Eureka Drama.” Shi beni shɛɔ afi 1920 afii lɛ amli lɛ, sini lɛ kɛ ehe tsɔnei ni akɛjieɔ lɛ fɛɛ egbɔ. Kɛlɛ, mɛi babaoo bi “Photo-Drama” lɛ shi. Akɛ nɔkwɛmɔnɔ lɛ, mɛi ni yɔɔ Ludwigsburg yɛ Germany lɛ bi akɛ, “Mɛɛ be abaajie ‘Photo-Drama’ lɛ ekoŋŋ?” Mɛni abaafee?\nBɔni afee ni anyɛ ajie Drama nɛɛ aha mɛi ekoŋŋ lɛ, yɛ afi 1920 afii lɛ amli lɛ, Betel weku ni yɔɔ Magdeburg yɛ Germany lɛ najiaŋdamɔlɔi yahe kasɛti ni akɛrikɔdiɔ sini yɛ adafitswaa nitsumɔhe ko ni yɔɔ Paris yɛ France lɛ, ni amɛhe ehe nibii lɛ ekomɛi hu yɛ Leipzig kɛ Dresden. Amɛkɛ fotoi komɛi ni yɔɔ blema “Photo-Drama” lɛ mli ni fiteko lɛ fata he.\nNyɛminuu Erich Frost, ni he esa waa yɛ lalafoo mli lɛ fo lala ko ni akɛfata sini kɛ emli foto lɛ he. Ajie emli saji lɛ ekomɛi kɛjɛ wɔblema wolo ko ni atsɛɔ lɛ Creation lɛ mli. No hewɔ ni awo “Photo-Drama” lɛ henɔ hee ni afee lɛ akɛ “Creation Drama” lɛ.\nDrama hee nɛɛ sɛɛkɛlɛ kɛ tsutsu nɔ lɛ, ni ji “Photo-Drama” lɛ, fɛɛ ekome—ŋmɛlɛtswai kpaanyɔ—ni ajieɔ lɛ fiofio daa gbɛkɛ kɛyashiɔ agbeɔ naa. Ewie adebɔɔ gbii lɛ ahe saji fitsofitso, ewie Biblia lɛ kɛ jeŋ yinɔsaji ahe, ni ekpa apasa jamɔ he mama. Ajie “Creation Drama” lɛ yɛ Austria, Germany, Luxemburg, kɛ Switzerland, ni ajie yɛ hei krokomɛi ni awieɔ German yɛ lɛ hu.\nErich Frost kɛ lalai ni efo ni akɛwo “Creation Drama” lɛ nɔ lɛ\nErich Frost tsɔɔ mli akɛ: “Beni ajieɔ Drama lɛ, miwo miwebii, titri lɛ lalatswalɔi lɛ, hewalɛ ni amɛkɛ be fioo ni akɛjɔɔ he lɛ ajara wɔwoji kɛ woji bibii ni nɔ bɛ lɛ amɛha mɛi ni eba sini lɛ kwɛmɔ lɛ. Enɛ ha wɔjara woji babaoo fe bɔ ni wɔnyɛɔ wɔfeɔ kɛ́ wɔtee shĩa kɛ shĩa lɛ.” Nyɛmi nuu ko ni atsɛɔ lɛ Johannes Rauthe ni to gbɛjianɔ koni ajie sini lɛ yɛ Poland kɛ maŋ ni amrɔ nɛɛ atsɛɔ lɛ Czech Republic lɛ mli lɛ tsɔɔ mli akɛ, mɛi ni bakwɛ sini lɛ ateŋ mɛi babaoo tsɔɔ he ni abaana amɛ yɛ bɔni afee ni akɛ amɛ abakase nii. Enɛ ha amɛnyɛ amɛfee sɛɛkuukɛsaramɔi babaoo.\nYɛ afi 1930 afii lɛ amli fɛɛ lɛ, hei ni ajie “Creation Drama” lɛ yɛ lɛ yi kɛ mɛi babaoo, ni Yehowa Odasefoi lɛ ahe saji gbɛ eshwã maŋ lɛ mli fɛɛ. Beni shɛɔ afi 1933 lɛ, mɛi ni miihe ashɛ akpekpe kome eyakwɛ sini nɛɛ ni Germany nitsumɔhe nine lɛ to he gbɛjianɔ lɛ eko. Nyɛmi yoo ko ni atsɛɔ lɛ Käthe Krauss lɛ kɛɛ akɛ: “Ehe bahia ni wɔnyiɛ kilomitai 10 kɛtsɔ koi kɛ gɔji kɛ jɔi amli kɛya kɛba yɛ gbii enumɔ ni akɛjie sini lɛ mli.” Nyɛmi yoo ko hu ni atsɛɔ lɛ Else Billharz lɛ kɛɛ akɛ: “‘Creation Drama’ lɛ ji nɔ ni ha mimɔ anɔkwale lɛ mli.”\nNyɛmi nuu ko ni atsɛɔ lɛ Alfred Almendinger lɛ tsɔɔ mli akɛ, beni emami yakwɛ Drama lɛ eko lɛ, ená “miishɛɛ aahu akɛ eyahe Biblia, ni etao he ni wiemɔ ni ji ‘hetsuumɔhe’ lɛ jeɔ kpo yɛ.” Akɛni enaaa yɛ Biblia lɛ mli hewɔ lɛ, ekpa sɔlemɔyaa ni eha abaptisi lɛ. Erich Frost wie akɛ: “‘Creation Drama’ lɛ ha mɛi babaoo ba anɔkwale lɛ mli.”—3 Yoh. 1-3.\n“Creation Drama” lɛ hé shi etsɛɛɛ nɔŋŋ kɛkɛ ni Nazi nɔyeli lɛ hu bɔi shihemɔ yɛ Yuropa, ni amɛbɔi mɛi anaa gbamɔ. Atsĩ Odasefoi ni yɔɔ Germany lɛ anitsumɔ lɛ naa kɛjɛ afi 1933 kɛyaa. Kɛjɛ nakai be lɛ aahu kɛyashi jeŋ ta ni ji enyɔ lɛ ba naagbee yɛ afi 1945 lɛ, awa Yehowa tsuji ni yɔɔ Yuropa lɛ ayi waa. Erich Frost ye aaafee afii kpaanyɔ yɛ tsuŋwoo mli. Shi etsɔ mli shweshweeshwe, ni sɛɛ mli lɛ eyasɔmɔ yɛ Wiesbaden Betel, yɛ Germany. Kwɛ bɔ ni ehi jogbaŋŋ akɛ “Creation Drama” ni hiɛ kpaŋ nɔ kɔkɔɔkɔ lɛ ba yɛ be naa, ni ebawo Kristofoi babaoo ni kɛ amɛhemɔkɛyeli lɛ he kaa kpe yɛ Jeŋ Ta II lɛ mli lɛ hewalɛ!—Ajie kɛjɛ wɔnitoohe lɛ yɛ Germany.\nKɛmaje Mɔ Ko Kɛmaje Mɔ Ko Nɔ ko ni “Hiɛ Kpaŋ Nɔ” Ba yɛ Be Naa\nEnɛ Ji Wɔmumɔŋ Gboshinii Lɛ\nAye Pretorio Asraafoi lɛ Odase\nHii Yehowa Hebuu Jɔɔ Lɛ Mli\nKaaha Nɔ Ko Miitsĩ Onaa Kɛmiijɛ Hiɛnyam Namɔ He\nEjɛ Kaiafa Weku lɛ Mli\nAJIE KƐJƐ WƆNITOOHE LƐ Nɔ ko ni “Hiɛ Kpaŋ Nɔ” Ba yɛ Be Naa\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ February 2013\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ February 2013\nBUU-MƆƆ—NIKASEMƆ NƆ February 2013


1 Petro 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Ashaninka Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium French Mumuii Awiemɔ Belize Kriol Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Cubeo Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Emberá (Northern) Estonia Ewe Fiji Filipi Mumuii Awiemɔ Finland French French Mumuii Awiemɔ Ga Galician Garifuna Georgia Germany Germany Mumuii Awiemɔ Ghana Mumuii Awiemɔ Guahibo Guambiano Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Inga Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Jamaican Creole Japan Japan Mumuii Awiemɔ Javanese Kabiye Kamba Kannada Karen (S'gaw) Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Korea Mumuii Awiemɔ Kosrae Krio Kwangali Kwanyama Laos Latvia Lingala Lithuania Luganda Lunda Luo Luvale Macedonia Macua Macushi Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Mambwe-Lungu Mapudungun Marathi Marshallese Maya Mexico Mumuii Awiemɔ Mixtec (Guerrero) Moore Motu Mozambique Mumuii Awiemɔ Myanmar Navajo Ndau Ndebele Ndebele (Zimbabwe) Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nyaneka Nyungwe Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Páez Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romania Russia Russia Mumuii Awiemɔ Salvador Mumuii Awiemɔ Samoa Sango Sateré-Mawé Sena Sepedi Sepulana Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tiv Tojolabal Tok Pisin Tonga Torres Strait Creole Totonac Tshiluba Tshwa Tsonga Turkey Turkmen Tuvalu Twi Tzotzil Uighur (Cyrillic) Ukrain Umbundu Urdu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Xavante Xhosa Yoruba Zambia Mumuii Awiemɔ Zapotec (Isthmus) Zimbabwe Mumuii Awiemɔ Zulu\nPetro Klɛŋklɛŋ Wolo Lɛ 3:1-22\nNyɛnua he nyɛhãa nyɛhe; nyɛtaoa toiŋjɔlɛ (8-12)\n3 Nakai nɔŋŋ nyɛ ŋamɛi lɛ hu, nyɛbaa nyɛhe shi nyɛwoa nyɛwumɛi ashishi,+ koni kɛ́ amɛteŋ mɛi komɛi booo wiemɔ lɛ toi lɛ, atsɔ nyɛjeŋba nɔ ni nine ashɛ amɛnɔ ni wiemɔ fataaa he,+ 2 ejaakɛ amɛ diɛŋtsɛ amɛnaa nyɛjeŋba ni he tse+ lɛ, kɛ agbɛnɛ hu, bulɛ ni mli kwɔ ni nyɛjieɔ lɛ kpo lɛ. 3 Nyɛkahãa nyɛhewulamɔ lɛ feɔ kponɔgbɛ nɔ—yigbɔɔ kɛ shika tsuru nibii ni akɛwulaa he+ loo atadei fɛfɛji ni awoɔ— 4 shi moŋ, nyɛhãa efea tsuiŋ gbɔmɔ ni akɛtee, yɛ mumɔ ni yɔɔ kpoo ni he jɔ+ lɛ hewulamɔ ni fiteee lɛ mli, nɔ ni jara wa yɛ Nyɔŋmɔ hiɛ lɛ. 5 Ejaakɛ tsutsu lɛ, nɛkɛ ji bɔ ni yei krɔŋkrɔŋi ni ná hiɛnɔkamɔ yɛ Nyɔŋmɔ mli lɛ wula amɛhe, ni amɛba amɛhe shi amɛwo amɛwumɛi ashishi, 6 tamɔ bɔ ni Sara bo Abraham toi, ni etsɛ lɛ nuŋtsɔ lɛ.+ Ni nyɛtsɔmɔ Sara bii, gbii abɔ ni nyɛyaa nɔ nyɛfeɔ ekpakpa, ni nyɛhãaa nɔ ko awo nyɛhe gbeyei lɛ.+ 7 Nakai nɔŋŋ nyɛ wumɛi lɛ hu, nyɛyaa nɔ nyɛkɛ nyɛŋamɛi lɛ ahia shi yɛ nilee naa.* Nyɛkɛ woo+ awoa yoo akɛ gbɛ́ ni waaa tamɔ nyɛ, ejaakɛ amɛ hu amɛkɛ nyɛ fɛɛ ji wala ni akɛdro nyɛ lɛ niyelɔi,+ koni akatsĩmɔ nyɛsɔlemɔi lɛ gbɛ. 8 Naagbee lɛ, nyɛ fɛɛ nyɛnáa jwɛŋmɔ kome,*+ nyɛnua he nyɛhãa nyɛhe, nyɛjiea nyɛmimɛi ateŋ suɔmɔ, kɛ musuŋtsɔlɛ,+ kɛ heshibaa kpo.+ 9 Nyɛkɛ efɔŋ akatoa efɔŋ najiaŋ,+ loo jɛmɔ yɛ jɛmɔ najiaŋ.+ Shi moŋ, nyɛjɔa kɛtoa najiaŋ,+ ejaakɛ enɛ hewɔ atsɛ nyɛ, koni nyɛná jɔɔmɔ.* 10 Ejaakɛ “mɔ fɛɛ mɔ ni sumɔɔ wala, ni eesumɔ ni eye gbii kpakpai pii lɛ, ebu elilɛi he kɛje efɔŋ he,+ kɛ enaabu hu, ni ekalaka mɛi. 11 Etsi ehe kɛje efɔŋ he,+ ni efee ekpakpa;+ etao toiŋjɔlɛ ni etiu sɛɛ.+ 12 Ejaakɛ Yehowa* hiŋmɛii kã jalɔi ahe, ni kɛ́ amɛsɔle kɛ hiɛdɔɔ kɛkpa lɛ fai lɛ,+ ekɛ etoi boɔ amɛ toi, shi Yehowa* jieɔ ehiɛ ekaa mɛi ni feɔ efɔŋ lɛ.”+ 13 Anɔkwa, kɛji nyɛhiɛ dɔɔ ekpakpafeemɔ he lɛ, namɔ baaye nyɛ awui?+ 14 Shi kɛ́ jalɛ hewɔ nyɛna nɔ po lɛ, nyɛyɛ miishɛɛ.+ Shi nyɛkashea nɔ ni woɔ amɛhe gbeyei lɛ gbeyei,* ni nyɛkahaoa hu.+ 15 Shi moŋ, nyɛbua Kristo lɛ yɛ nyɛtsuiiaŋ akɛ Nuŋtsɔ ni yɔɔ krɔŋkrɔŋ, ni be fɛɛ be lɛ nyɛsaa nyɛhe nyɛtoa koni nyɛná hetoo nyɛhã mɔ fɛɛ mɔ ni biɔ nyɛ hiɛnɔkamɔ ni nyɛyɔɔ lɛ he sane lɛ, shi nyɛkɛ mlijɔlɛ+ kɛ bulɛ ni mli kwɔ afea nakai.+ 16 Nyɛyaa nɔ nyɛhiɛa henilee kpakpa mli,+ koni nɔ fɛɛ nɔ mli ni amɛwieɔ amɛshiɔ nyɛ yɛ lɛ, nyɛnifeemɔi kpakpai akɛ Kristo sɛɛnyiɛlɔi+ lɛ ahã mɛi ni wieɔ shiɔ nyɛ lɛ ahiɛ agboi.+ 17 Ejaakɛ ehi akɛ nyɛaana nɔ akɛni nyɛmiifee ekpakpa lɛ hewɔ,+ kɛ́ Nyɔŋmɔ miisumɔ akɛ eŋmɛ no gbɛ, moŋ fe nɔ ni nyɛbaana nɔ akɛni nyɛmiifee efɔŋ lɛ hewɔ.+ 18 Ejaakɛ Kristo gbo shi kome nyɔŋlo yɛ eshai ahewɔ,+ lɛ jalɔ lɛ yɛ mɛi ni ejaaa lɛ anajiaŋ,+ bɔ ni afee ni enyiɛ nyɛhiɛ kɛya Nyɔŋmɔ ŋɔɔ.+ Agbe lɛ yɛ heloo mli,+ shi ahã ehiɛ kã yɛ mumɔ mli.+ 19 Ni nɛkɛ shihilɛ nɛɛ mli ejɛ etee eyashiɛ etsɔɔ mumɔi ni awo amɛ tsuŋ lɛ,+ 20 mɛi ni tsutsu lɛ amɛgbo toi be ni Nyɔŋmɔ toɔ etsui shi kɛmɛɔ* yɛ Noa gbii lɛ amli,+ be mli ni akpɛɔ adeka lɛ,+ nɔ mli ni abaa mɛi fioo ko, ni ji susumai* kpaanyɔ ayi yɛ kɛtsɔ nu lɛ mli lɛ.+ 21 Amrɔ nɛɛ, nɔ ni nakai nifeemɔ lɛ feɔ he mfoniri, ni ji baptisimɔ lɛ hu miihere nyɛyiwala (jeee kɛtsɔ heloo lɛ nɔ muji jiemɔ nɔ, shi moŋ kɛtsɔ sɔlemɔ ni asɔleɔ kɛkpaa Nyɔŋmɔ fai kɛhã henilee kpakpa lɛ nɔ),+ kɛtsɔ Yesu Kristo shitee lɛ nɔ. 22 Etee ŋwɛi, ni eyɛ Nyɔŋmɔ ninejurɔ nɔ,+ ni akɛ ŋwɛibɔfoi kɛ hegbɛi kɛ hewalɛi ewo eshishi.+\n^ Loo “nyɛjiea mɔhesusumɔ kpo nyɛtsɔa nyɛŋamɛi; nyɛnua nyɛŋamɛi ashishi.”\n^ Loo “nyɛjwɛŋa jwɛŋmɔ kome.”\n^ Greek sht. ŋm., “nyɛná jɔɔmɔ akɛ gboshinii.”\n^ Shishitsɔɔmɔi komɛi kɛɔ akɛ, “nyɛkahãa ŋmiŋmi mɔa nyɛ yɛ nyɛhe gbeyei ni amɛwoɔ lɛ hewɔ.”\n^ Greek sht. ŋm., “Nyɔŋmɔ tsuishitoo lɛ mɛɔ.”


Hei Na Mahin Hɛsikaya Pieni | Baibu Lɔmɛ\nBI KƆƆ lɔ gbɛva mia kini ji hɛ ma Jɛhova gama? Gbɛva mia i kɔlei jisia laa Jɛhova jaagbuami gɔɔbu? Ngi biyei mia a Hɛsikaya. I yɛni wɔɔ a maha lɔ kɛnyɛwu filisia ti mahawui hu Isuɛl. Wati yia ma ngi lii nyanilɔ. Bii kɔɔ gbɛva le?\nAjifa Asilia gɔgɔbleisia ti lilɔ kɔ ti kɔ wɛɛ ti ma. Tao ye Asilia gɔgɔblei jisia ti yɛ gɔnga a Isuɛl kɛnyɛwu puuisia ti mahawui. Tao Jɛhova gbeilɔ ye kɛnyɛwu puui jisia ti mahawui ma ti yeya, ajifa tii yɛ a na wue ngi longɔ la.\nAsilia mahin yɛ kɔlɔ nyɛinga Hɛsikaya gama. Ye kɔleisia mia Hɛsikaya fombonga Ngewɔ hɛ wɛlei gulɔ. Ye kɔlei jisia hu, i bagbuama yɛpɛnga nyɛilɔ kɔlongɔ Jɛhova ma, tao i ndeilɔ Hɛsikaya ma kɔ i waa ngi bu. Na va mia Hɛsikaya hɛni Jɛhova gama yɛɛ: ‘O Jɛhova, mu mabawo Asilia mahin yeya. Kɔ nunga kpɛlɛ ti kɔɔ ndunyi hu kɛ bia yakpe mia Ngewɔ a bie.’ Jɛhova woloilɔ Hɛsikaya hɛwui ma?\nHɛsikaya yɛni a maha yekpe lɔ. Ii yɛ wueni sia mahangei nasia ti yɛ na kɛnyɛwu puuisia ti mahawui mahu, ɔɔ sia ngi kɛkɛ Ehas yɛ na. Hɛsikaya yɛɛ a jia a Jɛhova jaweisia. Fale, ji i kpɔyɔni a hɛ la, Jɛhova ngi lutui Aisaia looilɔ kɔ i nde ngi ma yɛɛ: ‘Asilia mahin ɛɛ ngi gɔwɔ loo Jelusalɛm. Ngi kɔgɔmɔ yia bɛ ɛɛ lukpe na gbla, tao tɛɛ sɔli ye ngla bɛ wili Jelusalɛm.’\nPisoi ji gbe lɛ kɔlɔ la ji ma. Bi kɔɔ lɔ yeni mia ti haangoi ji? Asilia gɔgɔbleisia mia. Jɛhova ngi maikei yoyoilɔ, tao kpindi yakpe, ye maikei ji kɔgɔbla 185,000 waailɔ. Fale, Asilia mahin wukpuailɔ bu kɛ i yamanga ngi yetahu.\nKɛnyɛwu fili nasia ti mahawui mabawoilɔ, tao nunga ti ndilɛli majɔɔilɔ wati wulo va. Ji Hɛsikaya haani, ngi lui Manasɛ mia woteni a mahin. Kɛɛ Manasɛ tia ngi lui Amɔn, tii yɛni wɔɔ a maha yekpenga. Na pieilɔ hinda nyamui i gboto Isuɛl gbɔma. Ji Amɔn bɔilupuisia ti ngi waani, ngi lui Josaya mia woteni a mahin Isuɛl kɛnyɛwu filisia ti mahawui mahu.\nII Kiŋs 18:1-36; 19:1-37; 21:1-25.


Halamɔ Hiɛtserɛjiemɔ Kpakpa | Nyɔŋmɔ Suɔmɔ\n“Nyɛfea fɛɛ nyɛkɛwoa Nyɔŋmɔ hiɛ nyam.” —1 KORINTOBII 10:31.\n1, 2. Mɛɛ yiŋ ehe bahiaa ni wɔkpɛ yɛ hiɛtserɛjiemɔ he?\nŊƆƆ lɛ akɛ ohiɛ aduawa ko ni ŋɔɔ ní obaaye, shi oyɔse akɛ eheko ekpɔtɔ. Mɛni obaafee? Ojogbaŋŋ, obaanyɛ oye aduawa tso muu lɛ fɛɛ kɛ he ni ekpɔtɔ lɛ hu; obaanyɛ oshɛ aduawa tso muu lɛ fɛɛ ofɔ̃; loo obaafo he ni ekpɔtɔ lɛ oshɛ ofɔ̃ ní oye he ni hi lɛ. Te enɛɛmɛi amli nɔ ni obaafee lɛ?\n2 Yɛ gbɛ ko nɔ lɛ, hiɛtserɛjiemɔ tamɔ aduawa nɛɛ. Bei komɛi kɛ́ ootao ojie ohiɛtserɛ lɛ, oyɔseɔ akɛ hiɛtserɛjiemɔi babaoo ni yɔɔ ŋmɛnɛ lɛ woɔ jeŋba gbonyo he hewalɛ. No hewɔ lɛ, te ofeɔ onii yɛ enɛ he ohaa tɛŋŋ? Mɛi komɛi baakpɛlɛ hiɛtserɛjiemɔi ni ehiii lɛ nɔ, ni amɛkɛ amɛhe baawo hiɛtserɛjiemɔi fɛɛ ni yɔɔ je lɛ mli lɛ mli. Mɛi krokomɛi baakpoo hiɛtserɛjiemɔi fɛɛ koni nibii gbohii akaná amɛnɔ hewalɛ. Mɛi krokomɛi hu kɛ henɔkwɛmɔ kpoɔ hiɛtserɛjiemɔi gbohii, shi bei komɛi lɛ amɛkɛ amɛhe woɔ hiɛtserɛjiemɔi ni hi bɔ ni sa lɛ amli. Te nifeemɔi nɛɛ ateŋ nɔ ni esa akɛ ohala koni no aha ohi Nyɔŋmɔ suɔmɔ lɛ mli lɛ?\n3. Mɛni he wɔbaasusu amrɔ nɛɛ?\n3 Wɔteaŋ mɛi pii baahala nifeemɔ ni ji etɛ lɛ. Wɔkpɛlɛɔ nɔ akɛ ehe miihia ni wɔjie wɔhiɛtserɛ bei komɛi, shi wɔsumɔɔ akɛ wɔkɛ wɔhe awo hiɛtserɛjiemɔ ni sa pɛ mli. No hewɔ lɛ, ehe miihia ni wɔsusu bɔ ni wɔbaafee wɔna hiɛtserɛjiemɔ ni hi kɛ nɔ ni ehiii lɛ he. Shi klɛŋklɛŋ lɛ, nyɛhaa wɔsusua hewalɛ ni hiɛtserɛjiemɔ ni wɔhalaa lɛ baanyɛ aná yɛ sɔɔmɔ ni wɔsɔmɔɔ Yehowa lɛ nɔ lɛ he.\n“NYƐFEA FƐƐ NYƐKƐWOA NYƆŊMƆ HIƐ NYAM”\n4. Te esa akɛ wɔhenɔjɔɔmɔ lɛ aná hiɛtserɛjiemɔ ni wɔhalaa lɛ nɔ hewalɛ eha tɛŋŋ?\n4 Odasefonyo ko ni egbɔ ni abaptisi lɛ yɛ afi 1946 lɛ wie be ko ni eho akɛ: “Mikɛfee oti ni ma mihiɛ akɛ mahi baptisimɔ he wiemɔ fɛɛ wiemɔ ni ahaa lɛ shishi ni mabo toi jogbaŋŋ, oookɛɛ mifata mɛi ni abaabaptisi amɛ lɛ he.” Mɛni hewɔ? Etsɔɔ mli akɛ, “Mihenɔjɔɔmɔ lɛ ni mihaa ehiɔ mijwɛŋmɔ mli be fɛɛ be lɛ ji nɔ titri ni yeɔ ebuaa mi ni miyaa nɔ miyeɔ anɔkwa lɛ.” Ŋwanejee ko bɛ he akɛ okɛ lɛ kpãa gbee. Yehowa shi ni owo akɛ okɛ owala fɛɛ baasɔmɔ lɛ lɛ ni oooha ehi ojwɛŋmɔ mli daa lɛ baaye abua bo koni oya nɔ oye lɛ anɔkwa. (Kanemɔ Jajelɔ 5:3; Hebribii 10:7) Yɛ anɔkwale mli lɛ, jeee Kristofoi asɔɔmɔ nitsumɔ lɛ pɛ ohenɔjɔɔmɔ lɛ ni oooha ehi ojwɛŋmɔ mli lɛ baaná nɔ hewalɛ, shi moŋ ebaaná owala shihilɛ mli nibii krokomɛi fɛɛ ni hiɛtserɛjiemɔ hu fata he lɛ anɔ hewalɛ. Bɔfo Paulo ma anɔkwa sane nɛɛ nɔ mi beni eŋma kɛha Kristofoi ni hi shi yɛ ebeaŋ lɛ akɛ: ‘Kɛ́ nii nyɛyeɔ jio, nii nyɛnuɔ jio, aloo nɔ kroko ni nyɛfeɔ jio, nyɛfea fɛɛ nyɛkɛwoa Nyɔŋmɔ hiɛ nyam.’—1 Korintobii 10:31.\n5. Mɛɛ gbɛ nɔ 3 Mose 22:18-20 lɛ yeɔ ebuaa wɔ ni wɔnaa kɔkɔbɔɔ ni yɔɔ Romabii 12:1 lɛ?\n5 Nɔ fɛɛ nɔ ni ofeɔ yɛ oshihilɛ mli lɛ saa jamɔ ni okɛhaa Yehowa lɛ he. Paulo kɛ wiemɔ ko ni shishinumɔ yaa shɔŋŋ tsu nii yɛ wolo ni eŋma Romabii lɛ mli, ni ekɛma anɔkwa sane nɛɛ nɔ mi eha enanemɛi Kristofoi lɛ. Ewo amɛ hewalɛ akɛ: ‘Nyɛŋɔa nyɛgbɔmɔtsei lɛ nyɛdamɔa shi akɛ afɔle ní hiɛ kã ni he tse ní saa Nyɔŋmɔ hiɛ ní nyɛjamɔ lɛ afee mumɔŋ jamɔ [loo nɔ ni nyɛjwɛŋmɔ kudɔɔ].’ (Romabii 12:1) Ojwɛŋmɔ, otsui, kɛ onyɛmɔ fata nibii ni yɔɔ ogbɔmɔtso lɛ mli lɛ ahe. Okɛ enɛɛmɛi fɛɛ tsuɔ nii kɛsɔmɔɔ Nyɔŋmɔ. (Marko 12:30) Paulo kɛɛ akɛ abaanyɛ akɛ susuma muu fɛɛ mli ni ajɛɔ asɔmɔɔ Nyɔŋmɔ lɛ ato afɔleshãa he. Kɔkɔbɔɔ ko yɛ wiemɔ ni ji “afɔle” ni Paulo kɛtsu nii lɛ mli. Yɛ Mose Mla lɛ mli lɛ, Nyɔŋmɔ kpoɔ afɔle ni kpa yɔɔ he lɛ. (3 Mose 22:18-20) Nakai nɔŋŋ kɛ́ kpa yɛ mumɔŋ afɔle ni Kristofonyo ko shãa lɛ he yɛ gbɛ ko nɔ lɛ, Nyɔŋmɔ baakpoo. Shi te enɛ aaafee tɛŋŋ aba lɛ nakai?\n6, 7. Mɛni kɛ́ Kristofonyo ko fee lɛ ebaaha kpa aba afɔle ni eshãa lɛ he, ni mɛni baanyɛ ajɛ mli kɛba?\n6 Paulo wo Kristofoi ni hi Roma lɛ ŋaa akɛ: “Nyɛkaŋɔa nyɛhenii [“nyɛgbɔmɔtsei lɛ fãi,” New International Version] lɛ nyɛhaa esha.” Paulo kɛɛ amɛ hu akɛ ‘amɛgbe heloo lɛ nitsumɔi lɛ.’ (Romabii 6:12-14; 8:13) Etsɔ hiɛ ewie nibii ni ji “heloo lɛ nitsumɔi” lɛ ekomɛi ahe yɛ wolo nɛɛ mli momo. Ewie adesai eshafeelɔi ahe akɛ: ‘Loomɔ eyi amɛdaaŋ obɔ.’ ‘Amɛnane yɛ oya kɛ lashishwiemɔ.’ ‘Nyɔŋmɔ gbeyeishemɔ ko bɛ amɛhiŋmɛiaŋ.’ (Romabii 3:13-18) Kɛ́ Kristofonyo ko kɛ ‘ehenii’ loo egbɔmɔtso lɛ fãi fee eshai ni tamɔ enɛɛmɛi lɛ kpa baaba efɔleshãa lɛ he. Ákɛ nɔkwɛmɔnɔ lɛ, kɛ́ Kristofonyo ko je gbɛ ekwɛ nibii gbohii tamɔ bɔlɛnamɔ he mfonirii loo ekwɛ awuiyeli nifeemɔ kɛjie ehiɛtserɛ lɛ, ‘eeŋɔ ehiŋmɛi eeha esha,’ ni no baaha kpa aba afɔle ni ekɛ egbɔmɔtso lɛ shãa lɛ he. No hewɔ lɛ, sɔɔmɔ fɛɛ sɔɔmɔ ni ekɛaaha Nyɔŋmɔ lɛ baafee afɔle ni he tseee, ni esaŋ Nyɔŋmɔ hiɛ. (5 Mose 15:21; 1 Petro 1:14-16; 2 Petro 3:11) Kwɛ oshara kpele ni hiɛtserɛjiemɔ gbonyo ni akɛtsuɔ nii lɛ haa ebaa mɔ nɔ!\n7 Ekã shi faŋŋ akɛ nibii ni jɛɔ hiɛtserɛjiemɔ ni Kristofonyo ko kɛtsuɔ nii lɛ mli baa lɛ ji wala kɛ gbele sane. No hewɔ lɛ, wɔmiisumɔ ni wɔhala hiɛtserɛjiemɔi ni baaha afɔle ni wɔshãa kɛhaa Nyɔŋmɔ lɛ asa ehiɛ, shi jeee nɔ ni baaha kpa aba he. Agbɛnɛ nyɛhaa wɔsusua bɔ ni wɔɔfee wɔna hiɛtserɛjiemɔ ni hi kɛ nɔ ni ehiii lɛ he.\n“NYƐHIA EFƆŊ KWRAA”\n8, 9. (a) Mɛɛ kui enyɔ abaanyɛ akɛ hiɛtserɛjiemɔi awo mli? (b) Mɛɛ hiɛtserɛjiemɔi wɔkpoɔ, ni mɛni hewɔ?\n8 Abaanyɛ akɛ hiɛtserɛjiemɔi awo kui enyɔ mli. Ekome ji hiɛtserɛjiemɔi ni Kristofoi kpoɔ kwraa; ekroko lɛ ji hiɛtserɛjiemɔi ni Kristofonyo fɛɛ Kristofonyo baahala amɛteŋ nɔ ni esumɔɔ. Klɛŋklɛŋ lɛ, nyɛhaa wɔsusua hiɛtserɛjiemɔi ni Kristofoi kpoɔ kwraa lɛ he.\n9 Taakɛ wɔkadi yɛ wolo nɛɛ Yitso 1 lɛ mli lɛ, anaa nibii ni Biblia lɛ efee lɛ faŋŋ akɛ amɛhiii lɛ yɛ hiɛtserɛjiemɔi komɛi amli. Ákɛ nɔkwɛmɔnɔ lɛ, anaa awuiyeli ni akɛjieɔ hiɛtserɛ, daimonioi anifeemɔi, bɔlɛnamɔ he mfonirii loo jeŋba shara ni bɛ hiŋmɛi nɔ yɛ Internet lɛ nɔ hei komɛi, sinii kɛ TV nɔ nifeemɔi komɛi kɛ lalai komɛi amli, loo awoɔ nifeemɔi nɛɛ ahe hewalɛ yɛ enɛɛmɛi amli. Eyɛ mli akɛ abuɔ hiɛtserɛjiemɔi gbohii nɛɛ akɛ sane ko kwraa bɛ amɛhe moŋ, shi esa akɛ anɔkwa Kristofoi akpoo enɛɛmɛi ejaakɛ amɛteɔ shi amɛwoɔ shishitoo mlai loo mlai ni yɔɔ Biblia lɛ mli lɛ. (Bɔfoi lɛ Asaji 15:28, 29; 1 Korintobii 6:9, 10; Kpojiemɔ 21:8) Kɛ́ okpoo hiɛtserɛjiemɔi gbohii lɛ, ohaa Yehowa naa akɛ yɛ anɔkwale mli lɛ ‘ohiɔ efɔŋ kwraa’ ni ‘owiɔ efɔŋ’ daa. Ni kɛ ofee nakai lɛ, no tsɔɔ akɛ oyɛ “hemɔkɛyeli ni apasa ko bɛ mli.”—Romabii 12:9; Lala 34:15; 1 Timoteo 1:5.\n10. Mɛɛ susumɔ ní yɔɔ oshara mɛi hiɛ yɛ hiɛtserɛjiemɔ he, ni mɛni hewɔ eyɔɔ oshara lɛ?\n10 Shi ekolɛ mɛi komɛi baasusu akɛ hiɛtserɛjiemɔi ni jeŋba shara nifeemɔi yɔɔ mli lɛ yeee awui. Amɛbaakɛɛ akɛ, ‘Manyɛ makwɛ yɛ sinii amli loo TV nɔ, shi mikɛ mihe woŋ nifeemɔi ni minaa lɛ amli kɔkɔɔkɔ.’ Susumɔi ni tamɔ nɛkɛ lɛ lakaa mɔ ni eyɛ oshara. (Kanemɔ Yeremia 17:9) Kɛ́ wɔkɛ nibii ni Yehowa wieɔ eshiɔ lɛ jieɔ wɔhiɛtserɛ lɛ, ani wɔbaanyɛ wɔkɛɛ yɛ anɔkwale mli akɛ ‘wɔhiɔ efɔŋ kwraa’? Jeŋba gbohii ahe nibii ni wɔɔkwɛ, wɔɔkane loo wɔɔbo toi lɛ baagbe wɔhenilee. (Lala 119:70; 1 Timoteo 4:1, 2) Nifeemɔi nɛɛ baanyɛ aná wɔjeŋba loo bɔ ni wɔbuɔ eshai ni mɛi krokomɛi feɔ wɔhaa lɛ nɔ hewalɛ.\n11. Mɛɛ gbɛ nɔ Galatabii 6:7 lɛ baa mli yɛ hiɛtserɛjiemɔ gbɛfaŋ?\n11 Eji nɔ ko ni miiya nɔ amrɔ nɛɛ akɛ Kristofoi komɛi kɛ amɛhe woɔ jeŋba shara mli yɛ hewalɛ ní nibii ni amɛfɔɔ kwɛmɔ lɛ náa yɛ amɛnɔ lɛ hewɔ. Kɛ́ ekɛ amɛ yawo oshara mli dani amɛnaa akɛ “nɔ̃ pɛ ní gbɔmɔ dũɔ lɛ, no nɔŋŋ ebaakpa hu.” (Galatabii 6:7) Shi abaanyɛ ajo oshara nɛɛ naa foi. Kɛ́ okɛ henɔkwɛmɔ du nibii kpakpai yɛ ojwɛŋmɔ mli lɛ, okɛ miishɛɛ baakpa nibii kpakpai.—Kwɛmɔ akrabatsa ni yitso ji “ Mɛɛ Hiɛtserɛjiemɔ Esa akɛ Mihala?” lɛ.\nMƐƐ HIƐTSERƐJIEMƆ ESA AKƐ MIHALA?\nShishitoo mla: “Nyɛhia efɔŋ kwraa; nyɛkpɛtɛa ekpakpa he.”—Romabii 12:9.\nAni Nyɔŋmɔ baaná he miishɛɛ kɛ́ . . .\nwiemɔi ni yɔɔ lalai ni miboɔ toi lɛ amli lɛ haa ewaa kɛhaa mi akɛ majwɛŋ nibii ni he tse he?—1 Korintobii 6:9, 10.\nmikaseɔ mɛi ni yɔɔ sinii ni mikwɛɔ lɛ amli lɛ anifeemɔi kɛ wiemɔ sha ni amɛwieɔ lɛ?—Luka 6:40.\nmishwɛɔ vidio nɔ shwɛmɔi ni haa mifeɔ mihe tamɔ awuiyelɔ loo mɔ ni kɛ ehe woɔ jeŋba shara mli yɛ mli lɛ?—Lala 11:5, 7.\nmikɛ shishitoo mlai ni mishiɛɔ yɛ he mitsɔɔ mɛi krokomɛi lɛ tsuuu nii kɛ́ miikpɛ miyiŋ yɛ hiɛtserɛjiemɔ he lɛ?—Romabii 2:21.\nMƆ DIƐŊTSƐ YIŊKPƐI NI DAMƆ BIBLIA MLI SHISHITOO MLAI ANƆ\n12. Mɛɛ gbɛ nɔ Galatabii 6:5 lɛ kɔɔ hiɛtserɛjiemɔ he, ni mɛɛ gbɛtsɔɔmɔ yɔɔ ni baaye abua wɔ ni wɔkpɛ wɔyiŋ?\n12 Nyɛhaa wɔsusua hiɛtserɛjiemɔi kuu ni ji enyɔ lɛ he—nɔ ni Nyɔŋmɔ Wiemɔ lɛ ewieko eshiko ni asaŋ ewieee nɔ ko kɛtsɔɔɔ akɛ ekpɛlɛɛɛ nɔ lɛ. Yɛ hiɛtserɛjiemɔi nɛɛ agbɛfaŋ lɛ, esa akɛ Kristofonyo fɛɛ Kristofonyo akpɛ eyiŋ kɛhala amɛteŋ nɔ ni esusuɔ akɛ ehi lɛ. (Kanemɔ Galatabii 6:5) Shi kɛlɛ, wɔyɛ nɔ ko ni baatsɔɔ wɔ gbɛ kɛhala nɔ ni hi. Shishitoo mlai loo anɔkwalei ni be hooo yɛ Biblia lɛ mli ní baaye abua wɔ koni wɔyɔse Yehowa susumɔi yɛ saji ahe. Kɛ́ wɔkase shishitoo mlai nɛɛ jogbaŋŋ lɛ, wɔbaanyɛ wɔyoo ‘nii ni ji Yehowa suɔmɔnaa nii’ yɛ nɔ fɛɛ nɔ mli, ni hiɛtserɛjiemɔ ni wɔhalaa hu fata he.—Efesobii 5:17.\n13. Mɛni baatsirɛ wɔ koni wɔkpoo hiɛtserɛjiemɔi ni esaaa Yehowa hiɛ lɛ?\n13 Ekã shi faŋŋ akɛ, esoro nyɛmɔi ni Kristofonyo fɛɛ Kristofonyo yɔɔ ni ekɛkpaa ekpakpa kɛ efɔŋ mli. (Filipibii 1:9) Kɛfata he lɛ, Kristofoi le akɛ esoro hiɛtserɛjiemɔi ni amɛteŋ mɔ fɛɛ mɔ sumɔɔ. No hewɔ lɛ, esaaa akɛ wɔkpaa gbɛ akɛ Kristofoi fɛɛ baakpɛ yiŋ kome. Fɛɛ sɛɛ lɛ, kɛ́ wɔha Nyɔŋmɔ shishitoo mlai lɛ ná wɔnɔ hewalɛ jogbaŋŋ lɛ, wɔbaasumɔ waa akɛ wɔkpoo hiɛtserɛjiemɔi ni esaaa Yehowa hiɛ lɛ.—Lala 119:11, 129; 1 Petro 2:16.\n14. (a) Mɛni esa akɛ wɔsusu he kɛ́ wɔmiikpɛ wɔyiŋ yɛ hiɛtserɛjiemɔ he? (b) Te wɔɔfee tɛŋŋ wɔkɛ Maŋtsɛyeli lɛ he nibii lɛ aye klɛŋklɛŋ gbɛhe yɛ wɔshihilɛ mli lɛ?\n14 Kɛ́ ookpɛ oyiŋ yɛ hiɛtserɛjiemɔi ni okɛ ohe baawo mli lɛ ahe lɛ, esa akɛ osusu obe ni ji oti kroko ni he hiaa lɛ he. Eyɛ mli akɛ nibii ni yɔɔ hiɛtserɛjiemɔi ni osumɔɔ lɛ mli lɛ haa anaa nifeemɔi ni osusuɔ akɛ ehi lɛ moŋ, shi bei ni oyeɔ yɛ he lɛ haa anaa nibii ni okɛyeɔ klɛŋklɛŋ gbɛhe yɛ oshihilɛ mli. Yɛ anɔkwale mli lɛ, Kristofoi kɛ mumɔŋ nibii yeɔ klɛŋklɛŋ gbɛhe yɛ amɛshihilɛ mli. (Kanemɔ Mateo 6:33) No hewɔ lɛ, mɛni obaanyɛ ofee koni okɛ Maŋtsɛyeli lɛ he nibii lɛ aye klɛŋklɛŋ gbɛhe yɛ oshihilɛ mli daa? Bɔfo Paulo ŋma akɛ: “Nyɛkwɛa bɔ ni nyɛaafee ní nyɛkɛ hiɛtɛjemɔ anyiɛ, jeee tamɔ mɛi ni leee nii, shi moŋ tamɔ nilelɔi, mɛi ni tsuɔ amɛdekã he nii.” (Efesobii 5:15, 16) Hɛɛ, kɛ́ oto bei abɔ ni obaaye kɛjie ohiɛtserɛ lɛ, no baaye abua bo koni oná bei kɛha “nii ni hi titri lɛ”—nifeemɔi ni baaha ohe awa yɛ mumɔŋ lɛ.—Filipibii 1:10.\n15. Mɛni hewɔ nilee yɔɔ mli akɛ ooohala hiɛtserɛjiemɔi ni sane ko kwraa bɛ amɛhe lɛ?\n15 Agbɛnɛ hu, nilee yɛ mli akɛ wɔɔhala hiɛtserɛjiemɔ ni sane ko kwraa bɛ he. Mɛni enɛ tsɔɔ? Susumɔ nɔkwɛmɔnɔ ni kɔɔ aduawa he lɛ he ekoŋŋ okwɛ. Bɔni afee ni aleenɔ okaye he ni ekpɔtɔ lɛ eko lɛ, ofoɔ he ni hi lɛ eko ofataa he ni ekpɔtɔ lɛ he oshɛɔ ofɔɔ. Nakai nɔŋŋ nilee yɔɔ mli akɛ wɔɔhala hiɛtserɛjiemɔi ni sane ko kwraa bɛ he. Jeee hiɛtserɛjiemɔi ni ekã shi faŋŋ akɛ eteɔ shi ewoɔ Biblia mli shishitoo mlai lɛ pɛ Kristofonyo ni hiɛ kã shi lɛ kpoɔ, shi ekpoɔ hiɛtserɛjiemɔi ní yiŋ etɛɛɛ mɔ yɛ he loo amɛteŋ nɔ ni eeenyɛ efee akɛ nibii ni baanyɛ aye wɔ awui yɛ mumɔŋ yɔɔ mli lɛ hu. (Abɛi 4:25-27) Kɛ́ okɛ Nyɔŋmɔ Wiemɔ lɛ tsu nii jogbaŋŋ lɛ ebaaye ebua bo ni ofee nakai pɛpɛɛpɛ.\n‘NII FƐƐ NI HE TSE’\nKɛ́ wɔkɛ Nyɔŋmɔ shishitoo mlai tsu nii kɛ́ wɔmiikpɛ wɔyiŋ yɛ hiɛtserɛjiemɔ he lɛ, ehaŋ wɔye wɔhe awui yɛ mumɔŋ\n16. (a) Te wɔɔfee tɛŋŋ wɔtsɔɔ akɛ wɔsusumɔi yɛ jeŋba he lɛ kɛ Yehowa susumɔi kpãa gbee lɛ? (b) Mɛɛ gbɛ nɔ obaanyɛ otsɔ oha Biblia mli shishitoo mlai kɛ nitsumɔ atsɔ osu?\n16 Anɔkwa Kristofoi jwɛŋɔ Yehowa susumɔ he klɛŋklɛŋ dani amɛkpɛɔ amɛyiŋ yɛ hiɛtserɛjiemɔ he. Yehowa susumɔi kɛ eshishitoo mlai lɛ yɛ Biblia lɛ mli. Ákɛ nɔkwɛmɔnɔ lɛ, Maŋtsɛ Salomo tsĩ nibii srɔtoi ni Yehowa nyɛ̃ɔ, tamɔ “apasa lilɛi, kɛ niji ni shwieɔ lá ni eye bem shi, tsui ni shwieɔ eyiŋ jwɛŋmɔi fɔ̃ji, naji ni he yɔɔ oyá kɛ foijee kɛ efɔŋ mli yaa” lɛ atã. (Abɛi 6:16-19) Te esa akɛ Yehowa susumɔi aná osusumɔi anɔ hewalɛ eha tɛŋŋ? Lalatsɛ lɛ woɔ wɔ hewalɛ akɛ: “Nyɛ mɛi ni nyɛsumɔɔ Yehowa lɛ, nyɛnyɛa efɔŋ!” (Lala 97:10) Esa akɛ nibii ni okɛjieɔ ohiɛtserɛ lɛ atsɔɔ akɛ onyɛ̃ɔ nibii ni Yehowa nyɛ̃ɔ lɛ lɛɛlɛŋ. (Galatabii 5:19-21) Agbɛnɛ hu, kaimɔ akɛ nɔ ni haa anaa nɔ̃ gbɔmɔ ní oji diɛŋtsɛ ji nibii ni ofeɔ yɛ teemɔŋ, shi jeee nibii ni ofeɔ yɛ mɛi ahiɛ lɛ. (Lala 11:4; 16:8) No hewɔ lɛ, kɛ́ yɛ otsuiŋ tɔ̃ɔ lɛ oosumɔ akɛ yɛ nɔ fɛɛ nɔ mli lɛ ofee onii yɛ gbɛ ni kɛ Yehowa susumɔi kpãa gbee nɔ lɛ, obaaha oyiŋkpɛi fɛɛ kɛ Biblia mli shishitoo mlai akpã gbee. Nakai ni ooofee lɛ baaha etsɔ osu.—2 Korintobii 3:18.\n17. Dani wɔɔkpɛ wɔyiŋ yɛ hiɛtserɛjiemɔ ko he lɛ, mɛɛ saji esa akɛ wɔbi wɔhe?\n17 Mɛni ekoŋŋ obaanyɛ ofee koni oha onifeemɔi kɛ Yehowa susumɔi akpã gbee beni okpɛɔ oyiŋ yɛ hiɛtserɛjiemɔ he lɛ? Susumɔ sanebimɔ nɛɛ he, ‘Te enɛ baasa mi kɛ mishidaamɔ yɛ Nyɔŋmɔ hiɛ lɛ he eha tɛŋŋ?’ Ákɛ nɔkwɛmɔnɔ lɛ, dani oookpɛ oyiŋ akɛ obaakwɛ sini ko lɛ, bi ohe akɛ, ‘Te sini nɛɛ mli nifeemɔi lɛ baasa mihenilee he eha tɛŋŋ?’ Nyɛhaa wɔsusua shishitoo mlai ni kɔɔ sinikwɛmɔ he lɛ he wɔkwɛa.\n18, 19. (a) Mɛɛ gbɛ nɔ shishitoo mla ni yɔɔ Filipibii 4:8 lɛ baanyɛ aye abua wɔ koni wɔna hiɛtserɛjiemɔ ni hi lɛ? (b) Mɛɛ shishitoo mlai krokomɛi baanyɛ aye abua bo ni ohala hiɛtserɛjiemɔi kpakpai? (Kwɛmɔ shishigbɛ niŋmaa lɛ.)\n18 Shishitoo mlai ni he hiaa ni wɔbaanyɛ wɔkɛkpɛ wɔyiŋ yɛ enɛ he lɛ ateŋ ekome yɛ Filipibii 4:8 lɛ, jɛmɛ kɛɔ akɛ: ‘Nii abɔ ni ji anɔkwa, nii ni sa woo, nii ni ja, nii ni he tse, nii ni adɔɔ he, nii ni yɔɔ gbɛi kpakpa lɛ fɛɛ, kɛ́ jeŋba kpakpa ko yɛ, kɛ́ yijiemɔ ko hu yɛ lɛ, enɛɛmɛi anɔ nyɛjwɛŋa!’ Paulo miiwie nibii ni esa akɛ wɔsusu he yɛ wɔtsuiiaŋ ni ji nibii ni saa Nyɔŋmɔ hiɛ lɛ ahe yɛ kuku nɛɛ mli, shi jeee hiɛtserɛjiemɔ he. (Lala 19:15) Shi wɔbaanyɛ wɔkɛ shishitoo mla nɛɛ atsu nii kɛ́ wɔmiikpɛ wɔyiŋ yɛ hiɛtserɛjiemɔ he lɛ. Yɛ mɛɛ gbɛ nɔ?\n19 Bi ohe akɛ, ‘Ani sinii ni mikwɛɔ, vidio nɔ shwɛmɔi ní mishwɛɔ, lalai ni miboɔ toi loo nibii krokomɛi ni mikɛjieɔ mihiɛtserɛ lɛ haa mijwɛŋmɔ mli yiɔ kɛ ‘nii fɛɛ ni he tse’ lɛ?’ Ákɛ nɔkwɛmɔnɔ lɛ, kɛ́ okwɛ sini ko otã lɛ, mɛɛ susumɔi heɔ shi yɛ ojwɛŋmɔ mli? Kɛ́ eji susumɔi ni hi, ni yɔɔ krɔŋŋ, ni tswaa mɔ emaa shi lɛ, no lɛ eji hiɛtserɛjiemɔ kpakpa. Shi kɛ́ sini ni okwɛ lɛ ha osusu nibii ni he tseee he lɛ, ejeee hiɛtserɛjiemɔ kpakpa, ni ebaaye bo awui po. (Mateo 12:33; Marko 7:20-23) Mɛni hewɔ? Ejaakɛ kɛ́ osusu nibii ni he tseee he lɛ ebaafite miishɛɛ ni oyɔɔ lɛ, ebaaha atswã aba ohenilee ní okɛ Biblia lɛ etsɔse lɛ lɛ he, ni ebaanyɛ efite wekukpãa ni kã okɛ Nyɔŋmɔ teŋ lɛ. (Efesobii 5:5; 1 Timoteo 1:5, 19) Akɛni hiɛtserɛjiemɔi ni tamɔ nɛkɛ baaye bo awui hewɔ lɛ, esa akɛ otswa ofai shi akɛ obaakpoo amɛ kwraa. * (Romabii 12:2) Feemɔ onii tamɔ lalatsɛ ni tsi ebɛŋkɛ Yehowa yɛ sɔlemɔ mli ni ekɛɛ akɛ, “jiemɔ mihiɛ kɛjɛ yaka nii akwɛmɔ nɔ” lɛ fee lɛ.—Lala 119:37.\nDani Kristofoi aaakpɛ amɛyiŋ yɛ hiɛtserɛjiemɔ ko he lɛ, amɛbiɔ amɛhe akɛ\nTe ebaasa wekukpãa ni kã mikɛ Nyɔŋmɔ teŋ lɛ he eha tɛŋŋ?\nTe ebaasa mi diɛŋtsɛ mihe eha tɛŋŋ?\nTe ebaasa mɛi krokomɛi ahe eha tɛŋŋ?\nFÓ MƐI KROKOMƐI ANƆ̃ MLI\n20, 21. Mɛɛ gbɛ nɔ 1 Korintobii 10:23, 24 lɛ kɔɔ yiŋ ni wɔkpɛɔ yɛ hiɛtserɛjiemɔi ni hi lɛ ahe?\n20 Paulo tsĩ Biblia mli shishitoo mlai ni he hiaa ni esa akɛ wɔsusu he kɛ wɔmiikpɛ wɔyiŋ yɛ saji ni esa akɛ mɔ fɛɛ mɔ kɛ ehenilee akpɛ eyiŋ yɛ he lɛ ateŋ ekome tã. Ekɛɛ akɛ: “Wɔyɛ nibii fɛɛ hegbɛ, shi jeee nibii fɛɛ haa mɔ nane mɔɔ shi. Mɔ ko mɔ ko akapele miiha ehe, shi moŋ mɔ fɛɛ mɔ apele aha enaanyo.” (1 Korintobii 10:23, 24) Mɛɛ gbɛ nɔ shishitoo mla nɛɛ kɔɔ yiŋ ni wɔkpɛɔ yɛ hiɛtserɛjiemɔi ni hi lɛ ahe? Esa akɛ obi ohe akɛ, ‘Te hiɛtserɛjiemɔ ni mihala nɛɛ baasa mɛi krokomɛi ahe eha tɛŋŋ?’\n21 Ohenilee baanyɛ aŋmɛ bo gbɛ koni okɛ ohe awo hiɛtserɛjiemɔ ko ni osusuɔ akɛ ‘oyɛ hegbɛ’ akɛ okɛ ohe woɔ mli loo ehi lɛ mli. Shi kɛ́ ona akɛ anɔkwa Kristofoi krokomɛi ni amɛhenilee haa amɛtsiɔ amɛhe kɛjɛɔ nibii babaoo he lɛ nyaaa oyiŋkpɛɛ lɛ he lɛ, ekolɛ obaakpɛ oyiŋ akɛ okɛ ohe woŋ mli. Mɛni hewɔ? Ejaakɛ osumɔɔɔ ni ‘ofeɔ onyɛmimɛi lɛ esha’—loo taakɛ Paulo wie lɛ ‘ofeɔ esha oshiɔ Kristo’ po—kɛtsɔ anɔkwa Kristofoi krokomɛi ni oooha ewa kɛha amɛ akɛ amɛaaya nɔ amɛye Nyɔŋmɔ anɔkwa lɛ nɔ. Ohaa kɔkɔbɔɔ ni ji akɛ, “nyɛkatsɔmɔa pampii” lɛ kãa otsui nɔ. (1 Korintobii 8:12; 10:32) Ŋmɛnɛ lɛ, anɔkwa Kristofoi kɛ Paulo ŋaawoo ni mlihilɛ kɛ nilee yɔɔ mli lɛ tsuɔ nii kɛtsɔ hiɛtserɛjiemɔi ni ‘amɛyɔɔ hegbɛ’ akɛ amɛkɛ amɛhe woɔ mli shi ehaaa ‘mɔ nane amɔ shi’ lɛ ni amɛkpoɔ lɛ nɔ.—Romabii 14:1; 15:1.\n22. Mɛni hewɔ Kristofoi efeee shɛii yɛ saji ni ebiɔ ni mɔ fɛɛ mɔ kɛ ehenilee akpɛ eyiŋ yɛ he lɛ?\n22 Shi wɔbaanyɛ wɔsusu sane ni kɔɔ mɛi krokomɛi anɔ̃ mli ni wɔɔfo lɛ he yɛ gbɛ kroko nɔ. Esaaa akɛ Kristofonyo ni ehenilee haa etsiɔ ehe kɛjɛɔ nibii babaoo he lɛ maa nɔ mi doo akɛ mɔ fɛɛ mɔ ni yɔɔ Kristofoi asafo lɛ mli lɛ kɛ lɛ akpã gbee yɛ hiɛtserɛjiemɔi ni esusuɔ akɛ ehi lɛ ahe. Kɛ́ efee nakai lɛ, eefee enii tamɔ tsɔne kudɔlɔ ko ní maa nɔ mi doo akɛ tsɔne kudɔlɔi krokomɛi ni kɛ lɛ nyiɛ gbɛjegbɛ ko nɔ lɛ awo amɛlɔlei lɛ afoi tamɔ bɔ ni ewo enɔ̃ lɛ foi lɛ. Kɛ́ efee nakai lɛ no tsɔɔ akɛ ekɛ mlijɔlɛ tsuuu nii. Esa akɛ mɔ ni ehenilee haa etsiɔ ehe kɛjɛɔ nibii babaoo he lɛ ajɛ suɔmɔ mli ajie bulɛ kpo etsɔɔ anɔkwa Kristofoi krokomɛi ni nyaa hiɛtserɛjiemɔi krokomɛi ni eteee shi ewooo Kristofoi ashishitoo mlai ahe lɛ. Kɛ́ efee nakai lɛ, ehaa ‘gbɔmɛi fɛɛ leɔ emlijɔlɛ’ lɛ.—Filipibii 4:5; Jajelɔ 7:16.\n23. Te ooofee tɛŋŋ ohala hiɛtserɛjiemɔ kpakpa?\n23 Kɛ́ wɔɔmua naa lɛ, te ooofee tɛŋŋ ohala hiɛtserɛjiemɔ kpakpa? Kpoomɔ hiɛtserɛjiemɔ fɛɛ hiɛtserɛjiemɔ ni anaa jeŋba shara nifeemɔi ni Nyɔŋmɔ Wiemɔ lɛ eha efee faŋŋ akɛ ehiii yɛ mli lɛ. Okɛ Biblia mli shishitoo mlai ni abaanyɛ akɛtsu nii kɛkpɛ yiŋ yɛ hiɛtserɛjiemɔi ni awieko he tɛ̃ɛ yɛ Biblia lɛ mli lɛ atsu nii. Okɛ ohe akawo hiɛtserɛjiemɔi ni baaye ohenilee awui lɛ mli, ni ná he miishɛɛ akɛ oookpoo hiɛtserɛjiemɔi ni baanyɛ agba mɛi krokomɛi anaa, titri lɛ nyɛmimɛi Kristofoi lɛ. Eba akɛ ofai shi ni otswa akɛ obaafee nakai lɛ baawo Nyɔŋmɔ hiɛ nyam ni eha okɛ oweku lɛ ahi esuɔmɔ lɛ mli.\n^ kk. 19 Obaanyɛ ona shishitoo mlai krokomɛi ni obaanyɛ okɛkpɛ oyiŋ yɛ hiɛtserɛjiemɔ he lɛ yɛ Abɛi 3:31; 13:20; Efesobii 5:3, 4; kɛ Kolosebii 3:5, 8, 20.\nSatan sumɔɔɔ ni wɔfeɔ nibii ni baaha Nyɔŋmɔ asumɔ wɔsane. Mɛni wɔbaanyɛ wɔfee kɛbaa wɔ kɛ Yehowa teŋ wekukpaa lɛ yi?\nBei komɛi lɛ, wɔtsui lakaa wɔ koni wɔfee nɔ ko ni ejaaa. Mɛni baaye abua wɔ koni wɔna nɔ diɛŋtsɛ ni yɔɔ wɔtsui lɛ mli?


Yeremia 44 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAgba sane fɔŋ ni baaba Yudafoi ni yɔɔ Ejipt lɛ anɔ (1-14)\nMaŋbii lɛ booo Nyɔŋmɔ kɔkɔbɔɔ lɛ toi (15-30)\nAjá “Ŋwɛi Maŋnyɛ” lɛ (17-19)\n44 Wiemɔ ni ba Yeremia ŋɔɔ kɛhã Yudafoi fɛɛ ni yɔɔ Ejipt shikpɔŋ lɛ nɔ,+ mɛi ni yɔɔ Migdol,+ kɛ Tapanes,+ kɛ Nof,*+ kɛ Patros+ shikpɔŋ lɛ nɔ lɛ nɛ: 2 “Nɔ ni Yehowa, taiatsɛ lɛ, Israel Nyɔŋmɔ lɛ kɛɛ nɛ, ‘Nyɛna saji fɔji fɛɛ ni mikɛba Yerusalem+ kɛ Yuda maji lɛ fɛɛ anɔ lɛ, ni ŋmɛnɛ lɛ, amɛkamɔ shi koikoi, ni mɔ ko mɔ ko ehiii amɛmli.+ 3 Mifee amɛ nakai yɛ nifɔjianii ni amɛfee kɛwo mimli la lɛ ahewɔ, ejaakɛ amɛyaa ni amɛyashãa afɔlei,+ ni amɛsɔmɔɔ nyɔŋmɔi krokomɛi ni amɛ, kɛ nyɛ kɛ nyɛtsɛmɛi lɛ leee.+ 4 Mitsuɔ mitsuji gbalɔi lɛ fɛɛ kɛbaa nyɛŋɔɔ, mitsuɔ amɛ daa kɛ daa,* ni amɛkɛɔ akɛ, “Nyɛfainɛ nyɛkafea nyaŋemɔ nii ni minyɛɔ nɛɛ.”+ 5 Shi amɛbooo toi ni amɛbaaa amɛtoi shi koni amɛku amɛsɛɛ kɛje amɛnifɔjianii lɛ ahe koni amɛkashã afɔlei amɛhã nyɔŋmɔi krokomɛi.+ 6 No hewɔ lɛ, afɔse mimlila kɛ mimlifu lɛ ashwie shi ni etso yɛ Yuda maji lɛ amli kɛ Yerusalem gbɛjegbɛi lɛ anɔ, ni amɛtsɔmɔ koikoi kɛ shikpɔŋ ni akɛfeee nɔ ko, tamɔ bɔ ni amɛji ŋmɛnɛ gbi nɛɛ.’+ 7 “No hewɔ lɛ, agbɛnɛ nɔ ni Yehowa, Nyɔŋmɔ taiatsɛ lɛ, Israel Nyɔŋmɔ lɛ kɛɛ nɛ, ‘Mɛni hewɔ nyɛkɛ sane fɔŋ kpele baa nyɛ diɛŋtsɛ nyɛnɔ,* koni nuu kɛ yoo, kɛ gbekɛ kɛ abifao fɛɛ hiɛ akpãtã kɛje Yuda, koni ekashwɛ mɔ ko kwraa ehã nyɛ lɛ? 8 Mɛni hewɔ nyɛkɛ nyɛninenaa nitsumɔi lɛ woɔ mimli la ni nyɛshãa afɔlei nyɛhãa nyɔŋmɔi krokomɛi yɛ Ejipt shikpɔŋ ni nyɛtee nyɛyahi nɔ lɛ nɔ? Nyɛhiɛ baakpãtã ni nyɛbaatsɔ nii ni akɛlomɔɔ kɛ ahorabɔɔ nɔ yɛ shikpɔŋ lɛ nɔ jeŋmaji lɛ fɛɛ ateŋ.+ 9 Ani nyɛhiɛ ekpa nyɛtsɛmɛi lɛ anɔfɔŋfeemɔi lɛ, kɛ Yuda maŋtsɛmɛi lɛ anɔfɔŋfeemɔi lɛ,+ kɛ amɛŋamɛi lɛ anɔfɔŋfeemɔi lɛ,+ kɛ nyɛ diɛŋtsɛ nyɛnɔfɔŋfeemɔi lɛ, kɛ nyɛŋamɛi lɛ anɔfɔŋfeemɔi lɛ+ ni nyɛfee yɛ Yuda shikpɔŋ lɛ nɔ kɛ Yerusalem gbɛjegbɛi lɛ anɔ lɛ anɔ? 10 Amɛbako amɛhe shi* kɛbashi ŋmɛnɛ gbi nɛɛ, ni amɛsheko gbeyei hu,+ ni amɛnyiɛko yɛ mimla lɛ kɛ mikitãi ni mikɛshwie nyɛ kɛ nyɛtsɛmɛi lɛ ahiɛ lɛ amli.’+ 11 “No hewɔ lɛ, nɔ ni Yehowa, taiatsɛ lɛ, Israel Nyɔŋmɔ lɛ kɛɛ nɛ, ‘Naa, mitswa mifai shi akɛ mikɛ sane fɔŋ baaba nyɛnɔ koni makpãtã Yuda fɛɛ hiɛ. 12 Ni maŋɔ Yudabii ni eshwɛ ni etswa amɛfai shi akɛ amɛbaaya Ejipt shikpɔŋ lɛ nɔ amɛyahi jɛmɛ lɛ, ni amɛ fɛɛ amɛhiɛ baakpãtã yɛ Ejipt shikpɔŋ lɛ nɔ.+ Amɛbaanyɔ yɛ klante naa, ni hɔmɔ baakpãtã amɛhiɛ; kɛjɛ mɔ bibioo fe fɛɛ nɔ kɛyashi mɔ wulu fe fɛɛ nɔ, ni klante kɛ hɔmɔ baagbe amɛ. Ni amɛbaatsɔ nii ni akɛlomɔɔ, nii ni hãa mɔ he jɔ̃ɔ ehe, kɛ loomɔ, kɛ ahorabɔɔ nɔ.+ 13 Magbala mɛi ni yɔɔ Ejipt shikpɔŋ lɛ nɔ lɛ atoi tamɔ bɔ ni mikɛ klante, kɛ hɔmɔ, kɛ tsɛŋemɔ hela ni gbeɔ mɔ lɛ gbala Yerusalem toi lɛ.+ 14 Ni Yudabii ni eshwɛ ni etee amɛyahi Ejipt shikpɔŋ lɛ nɔ lɛ ejeŋ mli ni amɛnáŋ wala hu koni amɛku amɛsɛɛ kɛba Yuda shikpɔŋ lɛ nɔ. Amɛbaashwe akɛ* amɛbaaku amɛsɛɛ ni amɛbahi jɛmɛ, shi amɛkuŋ amɛsɛɛ, ja amɛteŋ mɛi fioo ni je mli lɛ kɛkɛ.’” 15 Kɛkɛ ni hii fɛɛ ni le akɛ amɛŋamɛi eshã afɔlei amɛhã nyɔŋmɔi krokomɛi, kɛ amɛŋamɛi ni damɔ jɛmɛ lɛ fɛɛ, asafo kpele diɛŋtsɛ, kɛ maŋbii fɛɛ ni yɔɔ Ejipt shikpɔŋ lɛ nɔ+ yɛ Patros+ lɛ here Yeremia nɔ akɛ: 16 “Wɔboŋ wiemɔi ni owie otsɔɔ wɔ yɛ Yehowa gbɛ́i mli lɛ toi. 17 Moŋ lɛ, wɔbaaye wiemɔi fɛɛ ni wɔnaabui ewie lɛ anɔ, ni wɔbaashã afɔlei wɔhã Ŋwɛi Maŋnyɛ* lɛ, ni wɔbaafɔse dãa afɔlei wɔshwie shi wɔhã lɛ,+ tamɔ bɔ ni wɔ, kɛ wɔtsɛmɛi lɛ, kɛ wɔmaŋtsɛmɛi lɛ, kɛ wɔlumɛi lɛ fee yɛ Yuda maji lɛ anɔ kɛ Yerusalem gbɛjegbɛi lɛ anɔ be ni wɔtɔrɔ kɛ blodo* ni wɔná nii lɛ, be ni wɔnaaa sane fɔŋ ko kwraa lɛ. 18 Kɛjɛ be ni wɔkpa afɔlei shãa kɛ dãa afɔlei afɔsemɔ kɛshishwiemɔ kɛ Ŋwɛi Maŋnyɛ* lɛ hãmɔ nɛɛ, nɔ fɛɛ nɔ he hiaa wɔ, ni klante kɛ hɔmɔ kpãtãa wɔhiɛ.” 19 Yei lɛ hu kɛɛ akɛ: “Ni be ni wɔshãa afɔlei ni wɔfɔseɔ dãa afɔlei wɔshwieɔ shi wɔhãa Ŋwɛi Maŋnyɛ* lɛ, ani wɔwumɛi lɛ leee he eko dani wɔfee afɔleshaa keekii ni su tamɔ Ŋwɛi Maŋnyɛ* lɛ, ni wɔfɔse dãa afɔlei wɔshwie shi wɔhã lɛ lɛ?” 20 Kɛkɛ ni Yeremia kɛɛ maŋbii lɛ fɛɛ, hii lɛ kɛ amɛŋamɛi lɛ, kɛ maŋbii fɛɛ ni kɛ lɛ wieɔ lɛ akɛ: 21 “Afɔlei ni nyɛ, kɛ nyɛtsɛmɛi lɛ, kɛ nyɛmaŋtsɛmɛi lɛ, kɛ nyɛlumɛi lɛ, kɛ shikpɔŋ lɛ nɔ bii lɛ shã yɛ Yuda maji lɛ amli kɛ Yerusalem gbɛjegbɛi lɛ anɔ lɛ+—Yehowa kai, ni amɛba etsui mli! 22 Naagbee lɛ, Yehowa nyɛɛɛ etsui mli emɔ dɔŋŋ yɛ nyɛnifɔjianii lɛ kɛ nyaŋemɔ nii ni nyɛfee lɛ he, ni nyɛshikpɔŋ lɛ tsɔ amaŋfɔ, kɛ nii ni hãa mɔ he jɔ̃ɔ ehe, kɛ loomɔ, ni mɔ ko mɔ ko ehiii nɔ dɔŋŋ, tamɔ bɔ ni eji ŋmɛnɛ gbi nɛɛ.+ 23 Akɛni nyɛshã afɔlei nɛɛ ni nyɛfee esha nyɛshi Yehowa, ni nyɛbooo Yehowa gbee toi ni nyɛyeee emla lɛ, kɛ ekitãi lɛ, kɛ ekaimɔi lɛ anɔ hewɔ ni nɛkɛ sane fɔŋ nɛɛ eba nyɛnɔ nɛɛ, tamɔ bɔ ni eji ŋmɛnɛ gbi nɛɛ.”+ 24 Yeremia tee nɔ ekɛɛ maŋbii lɛ fɛɛ kɛ yei lɛ fɛɛ akɛ: “Nyɛboa Yehowa wiemɔ lɛ toi, nyɛ Yudabii fɛɛ ni nyɛyɔɔ Ejipt shikpɔŋ lɛ nɔ. 25 Nɔ ni Yehowa, taiatsɛ lɛ, Israel Nyɔŋmɔ lɛ kɛɛ nɛ, ‘Nɔ ni nyɛ kɛ nyɛŋamɛi lɛ kɛ nyɛnaabui wie lɛ, nyɛkɛ nyɛniji ehã eba mli, ejaakɛ nyɛkɛɛ akɛ: “Bɔ fɛɛ bɔ ni fee lɛ, wɔbaaye shi ni wɔwo akɛ wɔbaashã afɔlei wɔhã Ŋwɛi Maŋnyɛ* lɛ, ni wɔfɔse dãa afɔlei wɔshwie shi wɔhã lɛ lɛ nɔ.”+ Nyɛ, ni ji yei lɛ, bɔ fɛɛ bɔ ni fee lɛ, nyɛbaaye nyɛshiwoi lɛ anɔ, ni nyɛbaafee nɔ ni nyɛwo shi yɛ he lɛ.’ 26 “No hewɔ lɛ, nyɛ Yudabii fɛɛ ni nyɛyɔɔ Ejipt shikpɔŋ lɛ nɔ lɛ, nyɛboa Yehowa wiemɔ lɛ toi: ‘“Naa, mikɛ mi diɛŋtsɛ migbɛ́i kpele lɛ ekã kitã,” Yehowa kɛɛ, “akɛ Yuda nuu ko Yuda nuu ko ni kɛɔ akɛ ‘Gbii abɔ ni Nuŋtsɔ Ofe Yehowa hiɛ kã nɛɛ!’+ kɛ migbɛ́i lɛ kãŋ kitã dɔŋŋ+ yɛ Ejipt shikpɔŋ lɛ nɔ fɛɛ. 27 Naa, miishi kpe yɛ amɛhe koni mikɛ sane fɔŋ aba, shi jeee sane kpakpa;+ klante kɛ hɔmɔ baakpãtã Yuda hii fɛɛ ni yɔɔ Ejipt shikpɔŋ lɛ nɔ lɛ ahiɛ kɛyashi amɛbaatã kwraa.+ 28 Mɛi fioo pɛ baaje klante lɛ naa ni amɛku amɛsɛɛ kɛje Ejipt shikpɔŋ lɛ nɔ kɛba Yuda shikpɔŋ lɛ nɔ.+ Kɛkɛ lɛ, Yudabii fɛɛ ni eshwɛ ni ba amɛbahi Ejipt shikpɔŋ lɛ nɔ lɛ baaná ale mɔ ni wiemɔ eba mli, miwiemɔ lɛ jio, amɛnɔ lɛ jio!”’” 29 “‘Ni enɛ baafee okadi kɛhã nyɛ,’ Yehowa kɛɛ, ‘akɛ magbala nyɛtoi yɛ biɛ nɛɛ, koni nyɛná nyɛle akɛ bɔ fɛɛ bɔ ni fee lɛ wiemɔ ni miwie akɛ mikɛ sane fɔŋ baaba nyɛnɔ lɛ baaba mli. 30 Nɔ ni Yehowa kɛɛ nɛ: “Naa, mikɛ Ejipt maŋtsɛ Farao Hofra miiwo ehenyɛlɔi lɛ kɛ mɛi ni miitao ashɔ̃ ewala yɛ edɛŋ lɛ* adɛŋ, tamɔ bɔ ni mikɛ Yuda maŋtsɛ Zedekia wo Babilon maŋtsɛ Nebukadnezar,* ni ji ehenyɛlɔ ni tao ni eshɔ̃ ewala yɛ edɛŋ lɛ* dɛŋ lɛ.”’”+\n^ Loo “Mɛmfis.”\n^ Loo “nyɛsusumai anɔ.”\n^ Loo “Amɛshwako amɛhe.”\n^ Loo “Amɛbaawó amɛsusuma nɔ akɛ.”\n^ Gbɛnaa gbɛ́i kɛhã nyɔŋmɔyoo ko ni Israelbii ni eje Nyɔŋmɔ sɛɛ lɛ jáa; eeenyɛ efee akɛ, eji nyɔŋmɔyoo ko ni asusuɔ akɛ ehãa nibii baa wala mli.\n^ Loo “taoɔ esusuma lɛ.”\n^ Loo “tao esusuma lɛ.”


1 Samuel 27 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nFilistibii lɛ kɛ Ziklag hã David (1-12)\n27 Agbɛnɛ, David wie yɛ etsuiŋ akɛ: “Kɛ́ mikwɛɛɛ ni ahi lɛ, gbi ko lɛ Saul nine baagbe mi. Nɔ ni hi fe fɛɛ ni manyɛ mafee ji ni majo foi+ kɛya Filistibii lɛ ashikpɔŋ lɛ nɔ; kɛkɛ lɛ Saul baakpa mi taomɔ yɛ Israel shikpɔji lɛ fɛɛ nɔ,+ ni maje edɛŋ.” 2 No hewɔ lɛ, David te shi ni ekɛ hii 600+ ni fata ehe lɛ yiŋ kɛtee Maok binuu Akish,+ ni ji Gat maŋtsɛ lɛ ŋɔɔ. 3 David yahi Akish ŋɔɔ yɛ Gat, lɛ kɛ ehii lɛ, nuu fɛɛ nuu kɛ eshĩabii. David hu kɛ eŋamɛi enyɔ lɛ, Ahinoam+ ni jɛ Yezreel lɛ kɛ Abigail,+ Karmel yoo lɛ ni ji Nabal ni egbo lɛ ŋa lɛ yahi jɛmɛ. 4 Be ni abakɛɛ Saul akɛ David ejo foi kɛtee Gat lɛ, ekpa lɛ taomɔ.+ 5 Kɛkɛ ni David kɛɛ Akish akɛ: “Kɛji mihiɛ eba nyam yɛ ohiɛ lɛ, hã ni amɛhã mi he ko yɛ maji bibii lɛ eko mli koni mayahi jɛmɛ. Mɛni hewɔ esa akɛ otsulɔ kɛ bo ahi maŋtsɛ maŋ lɛŋ?” 6 No hewɔ lɛ, Akish kɛ Ziklag+ hã lɛ yɛ nakai gbi lɛ nɔ. Enɛ hewɔ ni Ziklag etsɔ Yuda maŋtsɛmɛi lɛ anɔ kɛbashi ŋmɛnɛ lɛ. 7 Bei* abɔ ni David ye yɛ Filistibii lɛ ashikpɔŋ lɛ nɔ lɛ ji afi kɛ nyɔji ejwɛ.+ 8 David kɛ ehii lɛ kwɔɔ kɛyaa ni amɛyaloɔ Geshurbii lɛ,+ kɛ Girzibii lɛ, kɛ Amalekbii+ lɛ anii, ejaakɛ no mli lɛ, amɛ amɛyɔɔ shikpɔŋ ni kã shi kɛjɛ Telam aahu kɛyashi Shur+ kɛ agbɛnɛ hu kɛkpeleke shi kɛtee Ejipt shikpɔŋ lɛ nɔ lɛ nɔ. 9 Kɛ́ David yatutua shikpɔŋ lɛ, ekpãtãa hii kɛ yei fɛɛ ahiɛ,+ shi eloɔ tookui lɛ, kɛ tsinai lɛ, kɛ tejii lɛ, kɛ afukpɔŋɔi lɛ, kɛ atadei lɛ, kɛkɛ lɛ no sɛɛ lɛ, eku esɛɛ kɛtee Akish ŋɔɔ. 10 Kɛkɛ lɛ Akish baabi lɛ akɛ: “Ŋmɛnɛ lɛ, nɛgbɛ oyaloo ta mli nii yɛ?” David hãa hetoo akɛ: “Yuda wuoyi”*+ aloo “Yerameelbii+ lɛ awuoyi” aloo “Kenbii+ lɛ awuoyi.” 11 David ebaaa nuu ko loo yoo ko yi kɛbaaa Gat, ejaakɛ ekɛɛ akɛ: “Kɛjeee nakai lɛ, amɛbaawie wɔhe amɛtsɔɔ amɛ akɛ, ‘Nɛkɛ ji nɔ ni David fee.’” (Nakai ji bɔ ni efeɔ yɛ gbii fɛɛ ni ekɛhi Filistibii lɛ akoosɛɛ maŋ lɛ mli.) 12 No hewɔ lɛ, Akish he David eye ni ekɛɛ ehe akɛ: ‘Ehe eje fu yɛ emaŋbii ni ji Israelbii lɛ ateŋ, no hewɔ lɛ, ebaafee mitsulɔ daa.’\n^ Loo “Gbii.”\n^ Loo “Negeb lɛ.”


3 Mose 21 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n3 Mose 21:1-24\nOsɔfoi lɛ afee krɔŋkrɔŋ, ni amɛkabule amɛhe (1-9)\nOsɔfonukpa lɛ akabule ehe (10-15)\nOsɔfoi lɛ afee mɛi ni kpa ko bɛ amɛgbɔmɔtso he (16-24)\n21 Yehowa tee nɔ ekɛ Mose wie akɛ: “Okɛ osɔfoi lɛ, ni ji Aaron bihii lɛ, awie ni okɛɛ amɛ akɛ, ‘Nyɛteŋ mɔ ko akabule ehe yɛ emaŋbii lɛ ateŋ mɔ ko ni egbo* hewɔ.+ 2 Shi ebaanyɛ efee nakai yɛ ewekunyo kpaakpa, ni ji emami, epapa, ebinuu, ebiyoo, loo enyɛmi nuu hewɔ, 3 ni ebaanyɛ ebule ehe yɛ enyɛmi yoo hewɔ, kɛ́ eji oblayoo fro ni yɔɔ emasɛi, ní boteko gbalashihilɛ mli. 4 Ekabule ehe ni ewo ehe muji yɛ yoo ko ni ji emaŋbii lɛ ateŋ nuu ko ŋa* lɛ hewɔ. 5 Amɛkashɛ amɛyiteŋ,+ amɛkaku amɛtsɛŋ naa, ni amɛkafolɔ amɛhewolo nɔ gbɛ̃i.+ 6 Amɛfee krɔŋkrɔŋ amɛhã amɛ-Nyɔŋmɔ lɛ,+ ni amɛkawo amɛ-Nyɔŋmɔ lɛ gbɛ́i lɛ he muji,+ ejaakɛ amɛ amɛkɛ Yehowa afɔlei ni akɛ la shãa, ni ji amɛ-Nyɔŋmɔ lɛ niyenii* lɛ hãa, ni esa akɛ amɛfee krɔŋkrɔŋ.+ 7 Osɔfo lɛ kɛ ashawo, yoo ko ni abule lɛ, loo yoo ko ni ewu eshwie lɛ+ akabote gbalashihilɛ mli,+ ejaakɛ osɔfo lɛ, mɔ krɔŋkrɔŋ ji lɛ hã e-Nyɔŋmɔ lɛ. 8 Buu lɛ mɔ krɔŋkrɔŋ,+ ejaakɛ lɛ ekɛ o-Nyɔŋmɔ lɛ niyenii* lɛ hãa. Esa akɛ obu lɛ mɔ krɔŋkrɔŋ, ejaakɛ mi Yehowa, mɔ ni feɔ nyɛ krɔŋkrɔŋ lɛ, miyɛ krɔŋkrɔŋ.+ 9 “‘Agbɛnɛ, kɛ́ osɔfo ko biyoo yafee ashawo ni ekɛbule ehe lɛ, ewo epapa he muji. Ashã lɛ yɛ la mli.+ 10 “‘Mɔ ni ji osɔfonukpa yɛ enyɛmimɛi lɛ ateŋ, ni afɔse mufɔɔ mu lɛ ashwie eyiteŋ,+ ni awó lɛ osɔfo* koni ewo osɔfo atadei lɛ,+ ekahã eyiteŋ fee tsaŋtsaŋ, ni ekagbála etadei hu.+ 11 Ekabɛŋkɛ gbonyo ko gbonyo ko;*+ ekabule ehe yɛ epapa loo emami po hewɔ. 12 Ekaje jamɔhe lɛ, ni ekabule e-Nyɔŋmɔ lɛ jamɔhe lɛ hu,+ ejaakɛ henɔjɔɔmɔ okadi, ni ji e-Nyɔŋmɔ lɛ mufɔɔ mu+ lɛ yɛ enɔ. Miji Yehowa lɛ. 13 “‘Eŋɔ yoo ni ji oblayoo fro akɛ eŋa.+ 14 Ekɛ yoo okulafo, yoo ni ashwie lɛ, yoo ni abule lɛ, loo ashawo akabote gbalashihilɛ mli; shi eŋɔ oblayoo fro yɛ emaŋbii lɛ ateŋ akɛ eŋa. 15 Ekabule eseshibii lɛ yɛ emaŋbii lɛ ateŋ,+ ejaakɛ miji Yehowa, mɔ ni feɔ lɛ krɔŋkrɔŋ lɛ.’” 16 Yehowa tee nɔ ekɛ Mose wie ekɛɛ: 17 “Kɛɛmɔ Aaron akɛ, ‘Oseshibii lɛ ateŋ nuu ko ni eje kpa akatsi ebɛŋkɛ ni ekɛ e-Nyɔŋmɔ lɛ niyenii* lɛ bahã, yɛ amɛyinɔi fɛɛ amli. 18 Kɛ́ nuu ko yɛ ni kpa ko yɛ egbɔmɔtso he lɛ, ekatsi ebɛŋkɛ: mɔ ni eshwila jio, akpake jio, mɔ ni kpa ko yɔɔ ehiɛ* jio, mɔ ni nine loo enane kome kɛ fe ekome jio, 19 mɔ ni nane loo enine eku jio, 20 afutsɛ jio, mɔ ni yɔɔ kpitioo fe nine* jio, mɔ ni kpa ko yɔɔ ehiŋmɛi he jio, mɔ ni afei efee lɛ jio, mɔ ni afilimata* eshwie ehe jio, mɔ ni dɔrɔ ejwara+ jio. 21 Osɔfo Aaron seshibii lɛ ateŋ mɔ ko ni kpa ko yɔɔ egbɔmɔtso he akatsi ebɛŋkɛ ni ekɛ Yehowa afɔlei ni akɛ la shãa lɛ bahã. Akɛni kpa ko yɛ egbɔmɔtso he hewɔ lɛ, ekatsi ebɛŋkɛ ni ekɛ e-Nyɔŋmɔ lɛ niyenii* lɛ bahã. 22 Ebaanyɛ eye e-Nyɔŋmɔ lɛ nibii ni yɔɔ krɔŋkrɔŋ fe fɛɛ+ kɛ nibii ni yɔɔ krɔŋkrɔŋ lɛ amli niyenii* lɛ eko.+ 23 Shi ekabɛŋkɛ pateeshɛŋ+ lɛ, ni ekabɛŋkɛ afɔleshaa latɛ+ lɛ hu, ejaakɛ kpa ko yɛ egbɔmɔtso he; ni ekabule mijamɔhe+ lɛ, ejaakɛ miji Yehowa, mɔ ni feɔ amɛ krɔŋkrɔŋ lɛ.’”+ 24 No hewɔ lɛ, Mose kɛɛ Aaron kɛ ebihii lɛ kɛ Israelbii lɛ fɛɛ enɛ.\n^ Loo “yɛ emaŋbii lɛ ateŋ susuma ko.”\n^ Loo “yɛ yoo ko ni wu yɔɔ emaŋbii lɛ ateŋ.”\n^ Hebri sht. ŋm., “blodo,” ni ji afɔlei lɛ.\n^ Loo “susuma ko susuma ko ni egbo.” Hebri wiemɔkuli ni ji neʹphesh ni akɛtsu nii yɛ biɛ lɛ kɔɔ Hebri wiemɔkuli ko ni shishi ji “egbo” lɛ he.\n^ Hebri sht. ŋm., “mɔ ni gugɔ eje kpa.”\n^ Shishitsɔɔmɔi komɛi kɛɔ akɛ, “mɔ ni etã loo fe nine.”\n^ Loo “odɔŋ.”


NUAWƆ O Abbey Afrikaans Ahanta Aja Akha Albanian Altai Alur American Sign Language Amharic Angolan Sign Language Arabic Arabic (Morocco) Argentinean Sign Language Armenian Armenian (West) Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Bulgarian Sign Language Bété Cambodian Carib Catalan Cebuano Changana (Mozambique) Changana (Zimbabwe) Chavacano Chichewa Chilean Sign Language Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Edo Efik Emberá (Catío) English Esan Estonian Ewe Fang (Ntoumou) Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Ghomálá’ Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Havu Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Huave Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Itawit Japanese Japanese Sign Language Javanese Jula Kabiye Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisiei Kisii Kisonge Kituba Kongo Korean Korean Sign Language Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Lari Latgalian Latvian Latvian Sign Language Lenje Lhukonzo Lingala Lithuanian Lolo Lomwe Low German Luganda Lugbara Lunda Luo Luvale Macedonian Macua Madagascar Sign Language Makhuwa-Meetto Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mano Manyawa Mapudungun Marathi Mari Marquesian (Hiva Oa) Marquesian (Nuku Hiva) Marshallese Mashi Mauritian Creole Maya Mayo Mazahua Mazatec (Huautla) Mbukushu Mbunda Medumba Mende Meru Mingrelian Miskito Mixe Mixtec (Guerrero) Mixtec (Huajuapan) Mizo Mongolian Moore Motu Mozambican Sign Language Myanmar Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepali Nepali Sign Language New Zealand Sign Language Ngabere Ngangela Ngbandi (Northern) Ngiemboon Nias Nicaraguan Sign Language Nicobarese Nigerian Pidgin Niuean Norwegian Nsenga Nsenga (Mozambique) Nuer Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pennsylvania German Persian Peruvian Sign Language Phimbi Piaroa Pidgin (Cameroon) Pilagá Polish Pomeranian Ponapean Portuguese Portuguese (Portugal) Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russian Russian Sign Language Rutoro Rwandan Sign Language Réunion Creole Saint Lucian Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali South African Sign Language Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Taabwa Tagalog Tahitian Taiwanese Sign Language Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uruund Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wallisian Waray-Waray Wayuunaiki Welsh Wichi Wolaita Wolof Xavante Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu\nMɛlɛka yeema naa miŋ wa a nyaale vɛlɛ a kɔl kɛndɛ o kpele hɛnɛkiɔɔ niŋ o lɛŋndeŋ choo.\nMi kɔndɔfillo bii num dɔɔ ma nyuna aa, ‘Vɛɛ hei looku yɛ niŋ yɔŋnɔŋ?’ Baabuiyo dimi maa Masale Mɛlɛkaleŋ le cho tosa ni mi hei yɔŋnuŋ. Nduyɛ hɛnaŋ ndɔɔ cho ni le mi waŋnda kpou pɛɛku a Masale leŋ okɔɔ vɛlɛ a sabu ndɔɔ le naa.—Sam 37:11, 29; Aisaya 9:7.\nMɛlɛka yeema naa miŋ tuei yoomoo yeela.\nMɛɛ mɛɛ finya kɛndɔɔ yeema naa nyɛ cho o kɛndɛ le chuauwaa nduaa wo yɛ, lende koni Mɛlɛka Finya naa o choo choo niŋ yeema naa ni miŋ tuei yoomoo yeela lefafɛɛŋ a nyaale. (Aisaya 48:17, 18) O mɛi lediom maa “wana o wana tosa nyɛ Mɛlɛka hɛnaŋ ndo pɛ, o cho wa yoomu le fɛɛŋ a fɛɛŋ.”—Chɔŋ Tasoo 2:17.\nMɛlɛka yeema naa miŋ tol silala ndɔlaŋ kɔɔli.\nBaabuiyo dimi maa Mɛlɛka ‘cho naa pɛɛku nyɛ yeema naa mi ŋ tosa wo’ okoŋ ŋ tiu ba miŋ “mi ŋ wa o nɛi ndɔɔ choo.” (Aisaya 2:2, 3) Le saboo hoo, o kɔɔna ŋwaŋ “le waa wanaa ndɔ” halikpeŋ ma chɔm waŋnda hɛnaŋ ndɔɔ o chieeŋndo choo kpede\nMɛlɛka yeema naa miŋ wa diompilɛ o ndu piɛiyo niŋ.\nPiɛile diandaa le Chɛhowaleŋ le piɔu ŋwaŋ tɛɛŋ te, kɛ a cho o diompilɔɔ niŋ, nduyɛ kaala kpeekeiyo cho nda tɛɛŋ. (Chɔŋ 13:35) Nɛɛ waa cho yɛ hau waŋnda pɛɛkoo ba o ba fee le Mɛlɛka piɛiyo o diompilɛ niŋ. Ŋ cho num dɛɛniaa le ma nuuviaa mulioo le nyunaa hoo o yauwo hoo niŋ.\nPɛɛku Baabuiyo a naa latulu. A kandu niŋ Baabuiyo pɛɛkoo a Seiyaa Chɛhowaa? Te o yɔŋ pɛ ma kendu wɔ le, a yeema ma sɔla pɛɛku Baabuiyo? O cho nyɛ ŋ paawa le. A kandu pɛ pɛɛkoo hoo, a cho sina maa i cho bɔɔ suɛi kɛndɛ le Mɛlɛka naŋnɔŋndo ikɛi kpɛɛluŋ.\nA nyuna le yaulaŋ. O cho a ikani le. A Kua o Toŋgo leMasaa ɔɔ ma nyuna Sei Chɛhowaa opilɛ le yauwo o suɛi maŋgalɛi numnde niŋ le num malaa ma bii Baabuiyo bila.\nA pɛɛku vɛlɛ a naa okɔɔ o Intanɛtiiyo choo. Tofa o Tɛɛŋgii kpeekpei Seiyaa Chɛhowaa niŋ. A cho saalɔŋ Baabuiyo, okoŋ a tiu ba ma nua leniŋ. A tosa vɛlɛ mi maasii soli pei poonyiɛi ve solul num yaula naalaŋ o sɔɔŋ maŋgalaŋ niŋ hiouwɔɔ 750.\nVɛɛ Naŋ Pɛɛku yɛ Baabuiyo a Waŋnda?\nChieeŋndo choo, a sina Seiyaa Chɛhowaa le waŋnda Baabuiyo pɛɛkoo. Sina mɛɛ naŋ tosa hei yɛ.\nPiɔu Piɔu Yɛɛnɛ Cho Yɛ Hɛnaŋ Mɛlɛkaa?\nPiɔu Piɔu Nɛɛ Yaa Cho Yɛ Hau Hɛnaŋ Chɛhowaa Tosaa?


Spring, Aragon Valley, Jacetania, Huesca, Spain. Стоковое фото № 34552549, фотограф Tolo Balaguer / age Fotostock / Фотобанк Лори\nИзображение № 34552549\nSpring, Aragon Valley, Jacetania, Huesca, Spain.\n3592790, allergy, aragon, aroma, between, blooming, border, cheerful, color, image, colorful, colors, europe, flower, france, french, huesca, iberian, peninsula, jacetania, living, beings, mountain, range, natural, north, osca, petal, plant, pollen, pyrenees, relaxation, spain, spanish, spring, valley, vegetation, k98


2 Korintobii 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Batak (Karo) Bicol Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatia Czech Dangme Denmark Dutch Efik Estonia Ewe Fiji Finland French Ga Georgia Germany Guarani Gujarat Gun Haitian Creole Hebri Hela Hiligaynon Hindi Hiri Motu Hungary Igbo Iloko Indonesia Isoko Italia Japan Javanese Kannada Kazakh Kikaonde Kikongo Kikuyu Kinyarwanda Kirghiz Kiribati Kirundi Kongo Korea Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Myanmar Ndebele Nepali Nias Norway Nzema Oromo Ossetia Otetela Pangasinan Papiamento (Curaçao) Persia Poland Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Samoa Sango Sepedi Serbia Serbia (Roma) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swati Sweden Tagalog Tahiti Tajiki Tamil Tatar Telugu Tetun Dili Thailand Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Urdu Uzbek Venda Vietnam Waray-Waray Xhosa Yoruba Zulu\n2 Korintobii 3:1-18\nYijiemɔ woji (1-3)\nKpaŋmɔ hee lɛ sɔɔlɔi (4-6)\nKpaŋmɔ hee lɛ anunyam lɛ fe emomo lɛ nɔ lɛ (7-18)\n3 Ani wɔsaa wɔbɔi wɔhe yijiemɔ? Aloo, tamɔ eji yɛ mɛi komɛi agbɛfaŋ lɛ, ani esa akɛ wɔhiɛ yijiemɔ woji kɛbahã nyɛ aloo nyɛhã wɔ woji nɛɛ eko? 2 Nyɛ diɛŋtsɛ ji wɔwolo ni aŋma yɛ wɔtsuii anɔ ni gbɔmɛi fɛɛ le ni amɛkaneɔ. 3 Ejaakɛ ajie nyɛ faŋŋ atsɔɔ akɛ nyɛji Kristo wolo ní wɔ akɛ sɔɔlɔi lɛ, wɔŋma, jeee kɛ iŋki, shi moŋ kɛ Nyɔŋmɔ hiɛkãalɔ lɛ mumɔ lɛ, jeee yɛ tɛ taoi anɔ, shi moŋ yɛ heloo taoi anɔ, yɛ tsuii anɔ. 4 Kɛtsɔ Kristo lɛ nɔ lɛ, wɔyɛ nɔmimaa nɛɛ yɛ Nyɔŋmɔ gbɛfaŋ. 5 Jeee akɛ wɔ diɛŋtsɛ lɛ wɔsa jogbaŋŋ akɛ wɔɔsusu akɛ nɔ ko jɛ wɔŋɔɔ, shi moŋ sa ni wɔsa jogbaŋŋ lɛ, Nyɔŋmɔ ŋɔɔ ejɛ, 6 mɔ ni yɛ anɔkwale mli lɛ, ehã wɔsa jogbaŋŋ akɛ kpaŋmɔ hee ko he sɔɔlɔi, jeee mla ni aŋma he sɔɔlɔi, shi moŋ mumɔ lɛ he sɔɔlɔi; ejaakɛ mla ni aŋma lɛ buɔ mɔ fɔ kɛyaa gbele mli, shi mumɔ lɛ hãa wala. 7 Agbɛnɛ, kɛ́ mla ni kɛ gbele baa ní akpɛ́ yɛ tɛi anɔ yɛ niŋmaa okadii amli lɛ ba yɛ anunyam ni tamɔ nɛkɛ mli aahu akɛ Israelbii lɛ nyɛɛɛ Mose hiɛ akwɛ yɛ ehiɛ anunyam, ni ji anunyam ni sɛɛ baafo lɛ hewɔ lɛ, 8 ani mumɔ lɛ sɔɔmɔ lɛ hiɛ baŋ nyam babaoo fe no? 9 Ejaakɛ kɛ́ mla ni kɛ fɔbuu baa lɛ hiɛ ba nyam lɛ, belɛ jalɛ sɔɔmɔ lɛ hiɛ yɛ nyam kwraa fe no! 10 Anɔkwa, nɔ ni be ko ni eho lɛ awo ehiɛ nyam po lɛ, ajie enunyam lɛ yɛ ehe yɛ anunyam ní fe no lɛ hewɔ. 11 Ejaakɛ kɛ́ akɛ nɔ ni sɛɛ baafo lɛ ba yɛ anunyam mli lɛ, belɛ nɔ ni hiɔ shi lɛ anunyam lɛ fe no kwraa! 12 Akɛni wɔyɛ hiɛnɔkamɔ ni tamɔ nɛkɛ hewɔ lɛ, wɔwieɔ kɛ nɔmimaa babaoo, 13 ni wɔfeee nɔ ni Mose fee be ni ekɛ hiɛhaanɔ ha ehiɛ koni Israelbii lɛ akakwɛ nɔ ni sɛɛ baafo lɛ naagbee lɛ gãa lɛ. 14 Shi amɛjwɛŋmɔi gboi. Ejaakɛ kɛbashi ŋmɛnɛ gbi nɛɛ, kɛ́ aakane kpaŋmɔ momo lɛ, nakai hiɛhaanɔ lɛ yɛ lolo ni ajieko, ejaakɛ Kristo nɔ pɛ atsɔɔ ajieɔ kɛyaa. 15 Anɔkwa, kɛbashi ŋmɛnɛ gbi nɛɛ, be fɛɛ be ni akaneɔ Mose lɛ, hiɛhaanɔ ha amɛtsuii anɔ. 16 Shi kɛ́ mɔ ko kpale kɛba Yehowa* ŋɔɔ lɛ, ajieɔ hiɛhaanɔ lɛ kɛyaa. 17 Agbɛnɛ, Yehowa* ji Mumɔ lɛ, ni he ni Yehowa* mumɔ lɛ yɔɔ lɛ, jɛmɛ heyeli yɔɔ. 18 Ni wɔ fɛɛ lɛ, ahako wɔhiɛ, ni wɔtamɔ ashwishwɛi ni hãa anaa Yehowa* anunyam lɛ. Ni be mli ni wɔfeɔ nakai lɛ, atsakeɔ wɔ hu awoɔ nakai henɔ lɛ nɔŋŋ mli kɛjɛɔ anunyam kome mli kɛyaa anunyam kroko ní fe klɛŋklɛŋ nɔ lɛ mli,* tamɔ bɔ pɛ ni Yehowa,* ni ji Mumɔ lɛ feɔ lɛ.*\n^ Sht. ŋm., “kɛjɛɔ anunyam mli kɛyaa anunyam mli.”\n^ Aloo eeenyɛ efee akɛ, “tamɔ bɔ pɛ ni Yehowa mumɔ lɛ feɔ lɛ.”\n2 Korintobii 3